Oni hovoria o nejakých 400 miliónoch eur. Viete čo je 400 miliónov eur? To je mucha pre psa. To je nič. To je 12 miliárd korún. To máte na 12 kilometrovú diaľnicu v ťažkom teréne.

Z medializovaného výskumu Ředitelstva silnic a dálnic ČR vyplýva, že priemerná cena diaľnic vo vybratých európskych krajinách sa pohybuje v rozmedzí 6-13 mil. EUR v pahorkatinách, 12-26 mil. EUR v hornatom teréne, 23-70 mil. EUR pri stavbe tunelov a 24-79 mil EUR pri budovaní mostov. Robert Fico uvádza príklad, kedy km diaľnice stojí 33 miliónov eur. Príklad je v porovnaní s inými vybratými európskymi diaľničnými úsekmi v ťažkom teréne predražený. Aby bol primeraný musel by sa týkať stavby tunelov, prípadne mostov. Zo sumy 400 miliónov eur je vo vybratých európskych krajinách možné v ťažkom teréne postaviť 15 - 33 km diaľnic. Priklad je tiež zavádzajúci v súvislosti v akej je spomenutý. R. Fico ho rozoberá v kontexte výstavby všetkých diaľnic na Slovensku. Vláda a J. Figeľ zmienuje túto sumu v súvislosti s výstavbou diaľničného tunelu Višnové. Celkovo má podľa Figeľa ísť v najbližšom období na výstavbu diaľnic, ako uviedol v relácii, 2,2 mld eur.


A výsledok hotovostného hospodárenia je v tomto roku najlepší od roku 2008.

Výsledky hotovostného hospodárenia štátu v pomere k HDP sú naozaj v roku 2015 najlepšie od roku 2008. Výrok preto hodnotíme ako pravdivý. Výsledok hotovostného hospodárenia štátu je rozdielom medzi skutočnými prijímami a výdavkami štátu. Pokiaľ sú príjmy väčšie ako výdavky, hovoríme o prebytku a naopak pokiaľ sú vyššie výdavky ako príjmy, hovoríme o schodku. Potrebné údaje o hotovostnom hospodárení Slovenska prináša portál rozpocet.sk . Z údajov tohto portálu vychádza nasledujúca tabuľka. Pre rok 2008 sme použili údaj zo stránky Ministerstva financií , podobne aj pre rok 2015, kedy sú k dispozícii údaje k 20.11.2015, čo je aj dátum nahrávania relácie. Porovnanie na základe absolútnej sumy však nemusí byť úplne relevantné. Presnejšie by bolo používať porovnanie výsledkov hospodárenia štátu v percetuálnom pomere k hrubému domácemu produktu (teda vzhľadom na produkciu krajiny). Ďalšia tabuľka ukazuje výsledky hotovostného hospodárenia štátu v pomere k HDP. Pre roky 2008 - 2014 sú údaje čerpané z portálu Štatistického úradu, údaj o plánovanom deficite štátneho rozpočtu pre rok 2015 je z portálu Rady pre rozpočtovú zodpovednosť.

rozpocet.sk

Ministerstva financií

Rady


Ja som sa obrátil na voličov štyroch maličkých strán - Skok, TIP, Šanca a SDKÚ, ktoré sa potácajú na jednom percente, klesajú tie percentá vytrvalo.

Výrok hodnotíme ako pravdivý nakoľko strany SDKÚ, TIP, Skok a Šanca majú veľmi nízke preferencie, ktoré sú pod hranicou jedného percenta. Na portáli teraz.sk je možné pozrieť volebné prieskumy rôznych agentúr. Taktiež je pravda, že sa Richard Sulík obrátil na voličov týchto strán, a verejne ich požiadal, aby svoje hlasy dali strane SaS. Portál teraz.sk informuje o výsledkoch volebného prieskumu, ktorý sa uskutočnil vo februári tohto roku. Prieskum ukázal, že ak by sa voľby konali v polovici februára, so ziskom 35 % by v nich zvíťazila strana SMER. Politické strany SDKÚ, Šanca a Tip by nezískali ani 1 % hlasov. Strana Skok by získala 2,3 % hlasov. V decembri 2015 mala ešte strana SDKÚ podľa agentúry Median SK 3,3 % hlasov. Vo februári 2016 sa dostala pod hranicu 1 % hlasov. Strany SDKÚ, Šanca, Tip a Skok majú veľmi nízke voličské preferencie. DennikN zverejnil decembrový prieskum agentúry Focus, v ktorom jasným víťazom je strana SMER, strana SDKÚ by získala 2,5 %. Richard Sulík sa obrátil na voličov politických strán Skok, TIP, Šanca a SDKÚ a verejne ich požiadal, aby svoje hlasy dali strane SaS. Voličom týchto strán prostredníctvom sociálnej siete napísal: " Podľa posledného prieskumu získa každá s vami preferovaných strán menej než polovicu toho, čo potrebuje na vstup do parlamentu, avšak spolu je to 6,5 percenta. Preto zvážte, prosím, či nedáte hlas SaS, ktorá je za slobodu, za reformy, a pri ktorej máte istotu, že nepôjde s Ficom." (zdroj: DennikN )

teraz.sk

teraz.sk

V decembri 2015

DennikN

DennikN


Pokiaľ by si trvalý pobyt do BSK prihlásilo 50 000 nových ľudí, župa by mala o 5 miliónov viac prostriedkov.

Podielové dane sú hlavným príjmom miest a obcí, ktorým štát necháva z vybratej dane určitý podiel na základe vopred stanoveného kľúča. Na veľkosť balíka peniazí má vplyv nielen celkový počet obyvateľov kraja, ale napríklad aj rozloha, dlžka siete ciest druhej a tretej triedy, alebo počet ľudí starších ako 65 rokov. Tím Demagog.SK vyhodnotil situáciu načrtnutú Ftáčnikom a došiel k záveru, že z podielových fondov by kraj získal približne o milión eur väčší balík financií. Výrok tak hodnotíme ako nepravdivý. Zákon č. 564/2004 Z.z. o rozpočtovom určení výnosu dane z príjmov územnej samosprávy (platný od 1. januára 2016), definuje prerozdelenie podielovej dane v pomere 70% pre obce a 30% pre VÚC. Ministerstvo financií uverejňuje každoročne Východiskové štatistické údaje a podiel VÚC na výnose DPFO. Pre rok 2017 bolo pre Bratislavský kraj pridelených 83 611 828 eur, pričom počet obyvateľov k 1. januáru 2016 bol 633 288 ( .pdf ). Výpočet podielu VÚC definuje Nariadenie vlády v §2 nasledovne: 1)Výnos dane podľa § 3 zákona sa rozdelí vyšším územným celkom takto: a) 15 % podľa počtu obyvateľov vyššieho územného celku s trvalým pobytom na jeho území k 1. januáru predchádzajúceho kalendárneho roka, b) 15 % podľa počtu obyvateľov vyššieho územného celku vo veku pätnásť až osemnásť rokov s trvalým pobytom na jeho území k 1. januáru predchádzajúceho kalendárneho roka, c) 32 % podľa počtu obyvateľov vyššieho územného celku, ktorí dovŕšili vek šesťdesiatdva rokov, s trvalým pobytom na území vyššieho územného celku k 1. januáru predchádzajúceho kalendárneho roka, d) 9 % podľa obrátenej hustoty obyvateľstva vyššieho územného celku s trvalým pobytom na území vyššieho územného celku k 1. januáru predchádzajúceho kalendárneho roka, e) 20 % podľa dĺžky ciest II. triedy a III. triedy vo vlastníctve vyššieho územného celku k 1. januáru predchádzajúceho kalendárneho roka, f) 9 % podľa rozlohy vyššieho územného celku." Pre každý rok sú určené koeficienty, ktorým sa má vypočítaný výsledok ešte prenásobiť. Pre rok 2017 a pre Bratislavský kraj je to 1,3012. Celkový výnos daní, ktorý sa v roku 2017 rozdelil medzi krajmi, bol na úrovni 756 166 000 eur. Prepočítali sme podiel BSK podľa vzorca definovaného v zákone pre hypotetickú situáciu, čo by bolo, keby mal kraj o 50 000 obyvateľov viac. Predpokladali sme pritom, že títo ľudia sú občanmi Slovenska (nemení sa celkový počet občanov, ale zanedbali sme vplyv "prehlásenia sa" z iných krajov do BSK a tým aj vplyv na zmenu hustôt ostatných krajov). Ďalším predpokladom je, že ide o ekonomicky aktívnych ľudí, teda neovplyvňujú skupiny 15-18, a skupinu 65+ (opäť ide o zjednodušenie, zanedbali sme možnosť, že by sa s ekonomicky aktívnymi ľuďmi prisťahovali aj ich rodiny, napr. deti vo veku 15-18 rokov). Zmenou 50 000 ľudí by tak bol ovplyvnený celkový počet obyvateľov kraja (bod a) a hustota (bod d): z 309 by sa zmenil na približne 333. Po zavedení týchto zjednodušujúcich predpokladov sme došli k záveru, že z podielových daní by kraji prináležalo približne 84,6 miliónov eur. Oproti skutočnému stavu, kedy kraj dostal 83,6 milióna tak ide o rozdiel vo výške okolo jedného milióna eur. Z dôvodu zanedbania niekoľkých skutočností je tento výsledok skôr orientačný, avšak Ftáčnikom uvedených plus 5 miliónov je zjavne nadhodnotený odhad. Dátum zverejnenia analýzy: 28.09.2017 Naspäť Nahlásiť chybu

Zákon
Ministerstvo financií
.pdf
Nariadenie vlády


Ja môžem povedať, že bolo asi desať alebo jedenásťkrát za posledné štyri roky, keď expremiér, expremiér vyvodil zodpovednosť aj voči najvyšším exekutívnym činiteľom aj z hľadiska svojich kolegov, to znamená ministrov aj z hľadiska štátnych tajomníkov

Odvolaných bolo ešte viac. Fico odvolal sedem ministrov podľa prehľadu ČTK , a tiež v posledných minútach vládnutia viacerých štátnych tajomníkov podľa denníka Pravda a serveru aktuality.sk .

ČTK
denníka Pravda
serveru aktuality.sk


...Ministerstvo vnútra nám pripravilo projekt alebo teda spolupracujeme pri projekte ženského hokeja, kde sme reštartovali vlastne ženský hokej a dostávame sa postupne ďalej hore tak, ako sme boli v minulosti, keď sme boli so ženami dokonca aj na olympijských hrách vo Vancouveri.

Pre ženský ľadový hokej skutočne existuje projekt zastrešený Ministerstvom vnútra, ktorého cieľom je zlepšiť úroveň ženskej reprezentácie. Tento projekt bol zahájený v júni 2014. Na ZOH vo Vancouveri ženy obsadili ôsmu priečku, čo je podľa SITA najlepšie olympijské umiestnenie ženskej reprezentácie od fungovania samostatného Slovenska. Po ZOH sa na jednu sezónu slovenský tím posunul do elitnej skupiny. V nasledujúcich rokoch hral striedavo v A a B skupine I. divízie. Na posledných MS hrali naše hráčky v B skupine, tento rok sa po víťazstve v Číne posunuli späť do A skupiny. Po ZOH 2010 došlo k prepadu umiestnenia ženskej reprezentácie, a pohybuje sa medzi A a B skupinou. Napriek poslednému víťazstvu nedochádza k jednoznačnému vylepšovaniu jej umiestnenia. Výrok ako celok hodnotíme ako nepravdivý. V tabuľke nižšie ponúkame prehľad pozícií dosiahnutých ženskou hokejovou reprezentáciou v rokoch 2007 - 2015 podľa hodnotenia IIHF. Môžme vidieť, že najlepšie výsledky naša reprezentácia dosahovala v období ZOH vo Vancouveri v roku 2010. Niekoľko rokov sa držala okolo 8. priečky, od roku 2014 sa však jej pozícia zhoršuje. Rok Pozícia Zmena 2007 18 +1 2008 17 +1 2009 15 +2 2010 10 +5 2011 8 +2 2012 7 +1 2013 8 -1 2014 12 -2 2015 13 -1 Zdroj: iihf.com Dátum zverejnenia analýzy: 21.06.2015 Naspäť Nahlásiť chybu

projekt SITA posunul posunuli iihf.com


Denne prichádza do nášho mesta viac ako 150 tisíc áut.

Demagog.SK nezistil iný relevantný a oficiálny zdroj o počte ľudí cestujúcich za prácou automobilmi do Bratislavy. Analytik J&T hovorí o počte 100-150 tisíc dochádzajúcich za prácou, bez špecifikácie, akým dopravným prostriedkom prichádzajú. Kňažko vo výroku vyššie uvádza číslo 90 tisíc. Výrok hodnotíme ako neoveriteľný. Demagog.SK však nezistil žiadne iné relevantné odhady o počte ľudí prichádzajúcich za prácou do Bratislavy v automobiloch. Týždenník Trend (15. apríla 2014) na základe vyjadrení J&T uvádza, že za prácou do Bratislavy dochádza 100-150 tisíc ľudí, formu dopravy týchto ľudí sa nám však už nepodarilo zistiť. Informáciu o počte prichádzajúcich za prácou v automobiloch sme nezistili ani zo záverečné účtu mesta Bratislava, ani z rozpočtu mesta, výročnej správy Dopravného podniku mesta Bratislava, výročnej správy Regionálnej cesty Bratislavy, ani zo Správy o hospodárskom vývoji v krajoch SR za 1. polrok 2014 a ani z dokumentov (bod 14,15) prerokovaných v januári 2014 o parkovacej politike mesta Bratislava. Dátum zverejnenia analýzy: 11.11.2014 Naspäť Nahlásiť chybu

Trend účtu rozpočtu správy správy Správy dokumentov januári


Mzdy sestier medziročne významne rastú, keď sa pozrieme aký podiel na priemernej mzde bol v roku 2012, kedy dosahovali sme zhruba 70 %, v tomto roku sa približujeme zhruba k 95 % mzdy bez príslužiek.

Je síce pravdou, že medziročne skutočne došlo k významnému nárastu platov sestier, nedisponujeme však najnovšími údajmi o platoch sestier (chýba údaj o druhom kvartále tohto roka). Ministerstvo zdravotníctva nás odkázalo na prognózu Národného centra zdravotníckych informácií pre rok 2016. Spomínanú prognózu sa nám nepodarilo dohľadať, preto výrok považujeme za neoveriteľný. V NR SR bol 25. novembra 2015 prijatý zákon , ktorý upravuje platy zdravotníckych pracovníkov. Na základe tohto zákona by malo dôjsť k zmene minimálnej výšky základnej mzdy približne 18 000 zamestnancov štátnych nemocníc, čo bude predstavovať čiastku približne 10 miliónov. Demagog.sk overoval diskusiu týkajúcu sa rozpočtu zdravotníctva, pričom sa výroky dotýkali i platov sestier. Z dostupných údajov zo Štatistického úradu SR a Slovenského odborového zväzu zdravotníctva a sociálnych služieb (v aprílových Bulletinoch sa nachádzajú štatistiky za predchádzajúci rok, pozn.) nám vyšiel podiel platov sestier na priemernej mzde v roku 2012 – 72 %. V tomto roku disponujeme údajmi z prvého kvartálu (Bulletin, pdf. s. 17 – 23) , čo vychádza 84 % podiel platov sestier na priemernej mzde v hospodárstve. V druhom kvartáli sa zvýšila priemerná mzda v hospodárstve na 901 eur, avšak potrebné údaje o platoch sestier sme nezískali. Na nasledujúcom grafe možno vidieť, že dochádza k výraznému nárastu miezd sestier: Dostupné štatistiky venujúce sa tejto problematike často vychádzajú z priemernej mzdy sestier, kde sú už započítané rôzne príplatky. Tejto problematike sa venuje napríklad aj OECD ( pdf. s. 97), ktoré pre rok 2013 uvádza 90 % podiel priemernej mzdy sestier na priemernej mzde v hospodárstve SR. Ministerstvo zdravotníctva na našu žiadosť o stanovisko k tomuto výroku odpovedal takto: " Národné centrum zdravotníckych informácií prognózuje priemernú mzdu v roku 2016 na úrovni 791 Eur, čo predstavuje viac ako 91 % priemernej mzdy v národnom hospodárstve (867 Eur). " Dátum zverejnenia analýzy: 09.10.2016 Naspäť Nahlásiť chybu

zákon

Demagog.sk

Štatistického úradu SR

pdf.

pdf.


Počet nepedagogických zamestnancov v školstve 50 000, ale v iných rezortoch podobné povolania, myslím teraz zdravotníci, úradníci a ďalší, je ich okolo 200 000.

Podobný výrok už Demagog.sk v diskusií Štrajk učiteľov a situácia v školstve overoval .

overoval
štatistík
Štátny rozpočet


Pán prezident hovoril, že by sme nemali robiť sólo akcie. S tým by som nie cekom súhlasil. Solo akciu sme zaznamenali aj v pripade Kosova...

Kňažko naráža na spoločné vystúpenie prezidenta, premiéra a predsedu parlamentu 3. marca 2014 o situácii na Ukrajine, kde Gašparovič povedal: " Slovensko si nemôže dovoliť sólo výstup y, počkajme, ako dopadnú rokovania v Európe ". O sólo akcii v prípade Kosova hovorí pravdepodobne preto, že sme jedna z mála krajín EÚ, ktorá neuznáva nezávislosť Kosova. Republika Kosovo vyhlásila nezávislosť 17. februára 2008, odvtedy ju uznalo 107 štátov, Slovensko však medzi nimi nie je . Nezávislé Kosovo neuznali z členských krajín EÚ ani Španielsko, Rumunsko, Grécko a Cyprus. Dátum zverejnenia analýzy: 09.03.2014 Naspäť Nahlásiť chybu

spoločné vystúpenie
uznalo
nie je


Za mňa to bolo 85% toho normatívu išlo prakticky na mzdy, čiže na energie a všetko ostatné nezostávalo ani len 15%.

Martin Fronc bol ministrom školstva od októbra 2002 do februára 2006. V novembri 2003 bol prijatý zákon č. 597/2003 (.pdf), ktorý upravil financovanie škôl. Zaviedol sa tzv. normatívny princíp, čo znamená, že školy dostávali financie z rozpočtu na základe počtu jej žiakov. Minister Fronc vo svojom výroku hovoril o tzv. normatíve, ktorý zákon 597/2003 definuje nasledovne: " Normatív je súčtom mzdového normatívu a prevádzkového normatívu". Preto ak minister Fronc hovorí, že 85% normatívu bolo použitých na mzdy, neznamená to, že 85% z celého rozpočtu išlo na mzdy, pretože existujú aj tzv. nenormatívne výdavky, napr. odchodné, doprava žiakov, asistenti učiteľov a pod. zameriať sa preto treba iba na normatívne výdavky škôl. Podľa Súhrnej správy o hospodárení za rok 2004 predstavovali osobné náklady v skutočnosti 80,53% celkového normatívu. V roku 2005 to podľa Súhrnej správy o hospodárení za rok 2005 (.pdf) bolo 80,48% normatívu. V roku 2006 to bolo zasa 81,49%, ako uvádza Súhrna správa o hospodárení za rok 2006 . Z hore uvedených faktov teda vyplýva, že tvrdenie ministra Fronca nie je pravdivé. Ide síce len o zopár percent, ale minister by sa mal vyjadrovať exaktne, hlavne, čo sa týka verejných financií, kde každé percento predstavuje nezanedbateľný obnos peňazí.

Súhrna správa o hospodárení za rok 2006


Legendárne Kúpalisko ČH je po rekonštrukcii a modernizácii jedným z klenotov nášho mesta. Začíname stavať najmodernejší štadión na východnom Slovensku – Košickú futbalovú arénu. Pripravujeme výstavbu moderného Národného tenisového centra.

Predmetný výrok Richarda Rašiho sme zaznamenali 10. augusta 2017. Košické kúpalisko Červená hviezda je národnou kultúrnou pamiatkou a po jedenásťmesačnej rekonštrukcii bolo v júli 2016 opäť sprístupnené pre verejnosť. Práce na Košickej futbalovej aréne v súčasnosti prebiehajú podľa plánu. Tento štadión je možné považovať za najmodernejší na východnom Slovensku z toho hľadiska, že po dokončení bude zaradený do 4. kategórie štadiónov UEFA, ktorá je najvyššia. Pre porovnanie, legendárny prešovský Štadión Tatran bude po plánovanej rekonštrukcii zaradený do 3. kategórie. Na výstavbu Národného tenisového centra uvoľnila vláda SR v apríli 2017 finančné prostriedky vo výške 9 miliónov eur, čím projekt dostál od štátu zelenú. Výrok hodnotíme ako pravdivý.

zaznamenali
prešovský Štadión Tatran
uvoľnila
.pdf
Zmluva
spolufinancovaná
.pdf
Košičanov
cena
práce
slov
kritikov
zánik klubu
uviedol


Prieskumy verejnej mienky tu dlhodobo hovoria o tom, že táto vláda nemá žiadnu podporu.

Vláda Eduarda Hegera mala v čase výroku – teda k začiatku mája 2023 – medzi ľuďmi dôveru okolo 12-14 percent, jednotliví ministri od 13 do 30 percent. Tvrdenie, že vláda nemá „žiadnu" podporu, je teda preháňaním a nie je pravdivé.

Dočasne poverená vláda Eduarda Hegera zložená na základe výsledkov volieb do Národnej rady Slovenskej republiky z februára 2020, fungovala od 1. apríla 2021, resp. od 16. decembra 2022, keď bola po vyslovení nedôvery dočasne poverená vykonávaním svojej pôsobnosti v obmedzenom rozsahu, do 15. mája 2023.

Marcový prieskum agentúry Focus ukázal , že členovia vlády povereného premiéra Eduarda Hegera mali v tom čase dôveru od 13 do 30 percent.

Podľa najnovšieho Eurobarometra zo zimy 2022/2023 je dôvera vo vládu 14 percent, čo je historické minimum .

Dôveru vo vládu meria aj panel Ako sa máte, Slovensko , v novembri 2022 vláde nameral dôveru na úrovni 12 percent. V apríli 2020 pritom vláda mala dôveru až 47 percent.

Najnovší prieskum preferencií politických strán agentúry Focus z apríla 2023 uskutočnený na vzorke 1013 respondentov ukázal, koľko percent hlasov by získali strany vládnej koalície v prípade, že by sa voľby do Národnej rady SR konali v apríli.

Zo štyroch strán , ktoré tvorili dočasne poverenú vládu, by sa do parlamentu nedostala iba strana Za ľudí s 1 percentom hlasov. Naopak najväčšiu podporu spomedzi vládnych strán by získalo hnutie Sme rodina (6,1 percenta), ďalej OĽANO (5,6 percenta) a nakoniec SaS s 5,2 percentami.

ukázal
NA TELO DOVERa
Infogram
Eurobarometra
historické minimum
Ako sa máte, Slovensko
prieskum
strán


Ja som viackrát na túto otázku odpovedal, že v prípade, ak nevyhrám, tak tu žiadna úvaha o tom, že by som zakladal politickú stranu alebo by som do nejakej jestvujúcej vstúpil, nie je.

S ohľadom na tvrdenia Andreja Kisku z minulosti hodnotíme výrok ako pravdivý s tým, že podobné otázky budú podľa jeho slov relevantné po voľbách a zatiaľ o založení strany neuvažuje.

V Demagog.sk sme sa s týmto tvrdením A. Kisku už stretli, konkrétne 6. marca 2014 . Je pravdou, že A. Kiska sa už v období predchádzajúcom volebnej kampani profiloval ako nestranícky a občiansky kandidát. A. Kiska udal za príklad jeho reakciu na ponuku zo strany SaS od R. Sulíka a ďalších dvoch strán v období roku 2010, kedy mu bolo ponúknuté významné členstvo v ich štruktúrach. A. Kiska na základe svojho presvedčenia tieto ponuky odmietol. Ohľadom prípadnej podpory z politických strán sa vyjadril, že ho ,,teší”, ale priamo ju nevyhľadával, ani nebude.( Sme.sk , kiska.blog.sme.sk ).

V predchádzajúcom období sa na otázku, či uvažuje o založení vlastnej strany, vyjadril napríklad v rádiu Expres: “Dnes sa sústreďujem na voľby, na to, aby som postúpil do druhého kola a v druhom kole aby som vyhral, takže túto otázku teraz neriešim”.

Ďalej pre SME online zo dňa 4. 2. 2014 na nasledovný dotaz uviedol:

Dobrý deň, bude po Vašej prehre v prezidentských voľbách nasledovať založenie politickej strany?

Dnes uvažujem o tom, ako presvedčiť občanov, že voľba pre nezávislého a nestraníckeho prezidenta je najlepšou voľbou pre Slovensko a všetko svoje úsilie zameriavam na svoju kampaň. A preto diskusie o tom, čo bude po voľbách neotváram.

Atlas.sk z 5. 3. 2014

,,Dnes sa zmeriavam na postup do druhého kola a v ňom na porážku kandidáta vládnej strany. Čo bude v prípade, ak by to nevyšlo, to neviem, ale určite budem pomáhať ľuďom,” poznamenal občiansky prezidentský kandidát s tým, že o založení novej politickej strany zatiaľ nediskutuje.

6. marca 2014

Sme.sk

kiska.blog.sme.sk

vyjadril

SME online

Atlas.sk


Strana Hlas nám pred voľbami sľubovala lacnejšie potraviny, historicky ich máme najdrahšie. Sľubovali, že tu bude funkčná verejná správa a nám tu nefunguje už niekoľko mesiacov kataster a taktiež hovorili o tom, že nás zbavia byrokracie a vidíme tie dlhé rady pred klientskymi centrami, čo sa deje v súvislosti s transakčnou daňou, za ktorú aj pán Migaľ hlasoval.

Nižšie ceny potravín boli jednou z programových priorít strany Hlas-SD pred parlamentnými voľbami v roku 2023 ( .pdf , str. 3). Po nástupe vlády, ktorej členom bola aj strana Hlas-SD, pokračoval rast cien potravín, v októbri 2024 dosiahla medziročná potravinová inflácia 5,1 %. Funkčná verejná správa bola jednou z rezortných priorít ( .pdf , str. 21) strany Hlas-SD pred parlamentnými voľbami 2023. Samuel Migaľ hlasoval za zavedenie transakčnej dane, ktorá spôsobila zahltenie klientskych centier. Výrok preto hodnotíme ako pravdivý.

Strana Hlas propagovala zníženie cien potravín na svojich predvolebných bilbordoch aj vo svojich programových prioritách ( .pdf , str. 3). V októbri 2024, teda rok od zloženia vlády s účasťou strany Hlas-SD, boli ceny potravín medziročne vyššie o 5,1 %. Rast cien potravín pokračoval aj v roku 2025. Vo februári 2025 sa ceny potravín medzimesačne zvýšili o 0,2 %, pričom zdraželo 5 z 9 sledovaných položiek. Najviac zdraželi chlieb a obilniny o 1 %, ovocie o 1,9 %, a tiež zelenina a oleje s tukmi zhodne o 1,7 %. Lacnejšie bolo mäso o 1,2 % a cukor a cukrovinky o 0,6 %. V súvislosti s funkčnou verejnou správou sa strana Hlas-SD v rezortnom programe ( .pdf , str. 21) zaviazala „reštartovať procesy vedúce k dlhodobému systémovému zlepšeniu fungovania verejnej správy”, tak, aby „priniesol čo najviac benefitov ľuďom vo forme kvality, dostupnosti, rýchlosti, prehľadnosti a komfortu pri vybavovaní ich potrieb a životných situácií” ( .pdf , str. 21).

K výpadku katastra nehnuteľností došlo v januári 2025, keď bol znefunkčnený zahraničným kybernetickým útokom. Nefunkčnosť katastrálnych systémov viedla k dočasnému zatvoreniu katastrálnych odborov po celom Slovensku. Došlo tak aj k obmedzeniu v prístupe k dôležitým informáciám o vlastníctve a hraniciach pozemkov. K obnoveniu služieb pre banky a notárov prišlo až v marci 2025.

V súvislosti so zavedením transakčnej dane si musia živnostníci do konca marca 2025 založiť v bankách podnikateľský účet. Niektoré banky na jeho založenie vyžadujú výpis z neverejnej časti živnostenského registra. To spôsobilo rady pred klientskymi centrami. Ministerstvo vnútra reagovalo , že výpis požadujú len niektoré banky a je možné si ho vybaviť aj elektronicky cez portál Slovensko.sk.

Za zavedenie transakčnej dane Samuel Migaľ hlasoval ako jeden zo 79 poslancov vládnej koalície. Transakčná daň začne platiť od 1. apríla 2025. Jej sadzba je 0,4 percenta pre bezhotovostné platby, maximálne však 40 eur za jednu transakciu. Podľa zákona musí transakčnú daň platiť podnikateľ, ktorý používa platobné služby banky na Slovensku alebo v zahraničí. Ďalšími troma podmienkami je, že má miesto podnikania na Slovensku, má platobný účet na Slovensku alebo vykonáva činnosť na Slovensku. Stačí pritom splnenie jednej z týchto troch podmienok.

.pdf .pdf propagovala .pdf boli zvýšili zdraželi bolo .pdf .pdf došlo viedla obmedzeniu obnoveniu vyžadujú spôsobilo reagovalo hlasoval platiť platiť


Keďže sme neboli schopní znížiť výrazne deficit, v minulom roku takmer 8%, v tomto takmer 8%, musíme ho znížiť, pretože by sme boli nedôveryhod, považovaní za nedôveryhodných, trhy by nám buď nechceli požičať, alebo požičali za oveľa vyššiu cenu, vyššie úroky a dostali by sme sa do začarovaného kruhu.

V roku 2009 deficit dosiahol 7,93% HDP, v tomto roku to má byť 7,81%.

deficit dosiahol


...keď si pozriete jeho profesný životopis (šéfa Všeobecnej zdravotnej poisťovne, pozn.), pôsobil v inom poisťovníctve... Pozrime sa na Úrad pre dohľad nad zdravotnou starostlivosťou. ..., ktorý robil za našej vlády námestníka v nemocnici v Bratislave.

Vo výroku hodnotíme výhradne profesijnú dráhu spomínaných ľudí. Je pravdou, že Miroslav Kočan, súčasný šéf Všeobecnej zdravotnej poisťovne pôsobil v poisťovníctve. Tomáš Haško, kto je na čele Úradu pre dohľad nad zdravotnou starostlivosťou pôsobil ako zástupca riaditeľa Univerzitnej nemocnie Bratislava pre Nemocnicu Ružinov. Novým šéfom VšZP sa stal 17. mája 2016 Miroslav Kočan, bývalý vice-prezident Allianz-Slovenská poisťovňa, čo potvrdzuje aj jeho životopis voľne dostupný na internete. Do funkcie ho vymenoval súčasný minister zdravotníctva Tomáš Drucker. Kočanovmu vymenovaniu predchádzalo 10. mája 2016 vypočutie pred parlamentným výborom pre zdravotníctvo, po ktorom minister Drucker prisľúbil, že ho do funkcie vymenuje čo najskôr. V minulosti nebol spájaný so žiadnymi kauzami. 29. apríla 2016 schválila vláda SR Tomáša Haška za riaditeľa Úradu pred dohľad nad zdravotnou starostlivosťou. Bývalý riaditeľ jednej z Univerzitných nemocníc v Bratislave Haško čelí kritike odborárov zato, že nemocnica kontroverzne prenajala parkovisko nemocnice. Šéf odborov Peter Visolajský vysvetľuje kritiku Haška nasledovne: " Pán Haško bol zástupcom riaditeľa Univerzitnej nemocnie Bratislava pre Nemocnicu Ružinov v čase, keď sme v roku 2014 odhalili nevýhodný prenájom nemocničných parkovísk pre súkromnú firmu,“ napísal šéf odborov Peter Visolajský. Z prenájmu parkovísk mohla mať nemocnica podľa Visolajského pre potreby pacientov navyše od 37-tisíc do 73-tisíc eur mesačne, namiesto toho zazmluvnila súkromnú firmu za mesačnú sumu 7 937 eur. „Je otázne, či môžu takíto ľudia priniesť reálnu zmenu vo fungovaní ÚDZS ,“ Dátum zverejnenia analýzy: 30.05.2016 Naspäť Nahlásiť chybu

stal životopis vypočutie schválila vysvetľuje


Cítil som sa byť kandidátom až do okamihu, kedy SDKÚ-DS nepodporilo, alebo podporilo kandidatúru Milana Kňažka..

Hoci je pravdou, že štyria poslanci SDKÚ-DS podporili svojimi podpismi prezidentské kandidatúry Milana Kňažka a Gyulu Bárdosa, nie je pravdou, že by SDKÚ ako strana nepodporila Pavla Hrušovského. Milan Kňažko kandidoval ako občiansky kandidát, a Gyula Bárdos ako kandidát SMK. Pavol Hrušovský sa v decembri 2013 vyjadril, že podpisy SDKÚ na podporu iných kandidátov "nie sú podstatné", keďže strana ako celok podporila jeho. Preto výrok Pavla Hrušovského považujeme za zavádzajúci. SDKÚ-DS v prezidentských voľbách v roku 2014 vyjadrilo podporu Pavlovi Hrušovskému 18.12.2013, kedy o tom informovalo Prezídium SDKÚ-DS. Kandidatúru Milana Kňažka podporili podpisom 4 poslanci NRSR za SDKÚ-DS 22.12.2013, konkrétne sa jednalo o Ľudovíta Kaníka, Jozefa Mikuša, Ivana Štefanca a Viliama Novotného. Okrem podpory pre Milana Kňažka sa traja poslanci SDKÚ-DS okrem Ľudovíta Kaníka, rozhodli podpisom v prezidentských voľbách podporiť aj Gyulu Bárdosa. Podľa vyjadrenia poslanca SDKÚ-DS Ivana Štefanca, podpora strany SDKÚ-DS aj napriek podpore podpismi Milana Kňažka ostáva pri Pavlovi Hrušovskému: ,, Kňažko a Bárdos sú občianski kandidáti a zaslúžia si možnosť kandidovať, aby vo voľbách mohli rozhodnúť občania." Slová hovorcu Pavla Hrušovského Martina Krajčoviča v reakcií vyvracajú pochybnosti o nepodporení zo strany SDKÚ-DS: ,, nie sú podstatné podpisy na umožnenie kandidatúry, ale to, že SDKÚ už ako tretia parlamentná strana podporila Pavla Hrušovského ako spoločného prezidentského kandidáta." Výrok Pavla Hrušovského o nepodpore jeho kandidatúry, resp. o podpore Milana Kňažka stranou SDKÚ-DS preto hodnotíme ako zavádzajúci. Dátum zverejnenia analýzy: 17.03.2014 Naspäť Nahlásiť chybu

informovalo podporili


Práve osemnástka dva roky fungovala v prvej lige ale naše základné poslanie je okrem toho, že hrajú hokej a že ich pripravujeme na majstrovstvá sveta je aj škola, cudzie jazyky a príprava na život mimo hokeja..a preto vyberáme napríklad také miesta, kde majú títo hráči možnosť  individuálnym plánom chodiť do škôl a preto bola na začiatku v prvom roku bola Trnava, kde mali možnosť a v druhom roku bol Mikuláš a v budúcom roku bude zase Liptovský Mikuláš..majú raz do týždňa cudzí jazyk.

Výber hráčov do 18 rokov nazývaní aj SR 18 alebo osemnástka sa v školskom roku 2014/2015 rovnako ako v predchádzajúcom roku vzdelávali a trénovali v Liptovskom Mikuláši. Výučba prebiehala za asistencie Gymnázia Michala Miloslava Hodžu v Liptovskom Mikuláši. Súčasťou tohto gymnázia je aj jazyková škola . Rok predtým príprava prebiehala v Trnave. Nepodarilo sa nám nájsť informáciu týkajúcu sa budúcoročných plánov. Výrok ako celok hodnotíme ako pravdivý.

2014/2015
jazyková škola
prebiehala


Zvýšili sme daň (daň z príjmu právnických osôb, pozn.) z 19 na 23 %, a v prípade osôb, ktoré zarábajú plus-mínus 100 tisíc korún mesačne, sme zvýšili daň z príjmu právnických, fyzických osôb na 25 %.

Podobný výrok Demagog.sk overoval už viackrát ( Na telo , 30. septembra 2012, O 5 minút 12 , 21. októbra 2012). Národná rada Slovenskej republiky schválila 4. decembra 2012 novelu Zákona o dani z príjmov , ktorým ruší rovnú daň (19 %) a zavádza sadzbu 23 % pre právnické osoby. Pre fyzcké osoby ostáva sadzba 19 %, ktorá zvyšuje sa na 25 % v prípade príjmu nad 3300 eur. 3 300 eur je podľa prepočtu s konverzným kurzom 30,126 presne 99 415,8 slovenských korún, teda približne 100 tisíc korún. Zákon o dani z príjmov: „§ 15 Sadzba dane Ak tento zákon neustanovuje inak, sadzba dane zo základu dane a) fyzickej osoby zisteného podľa § 4 je 1. 19 % z tej časti základu dane, ktorá nepresiahne 176,8-násobok sumy platného životného minima vrátane (3300 eur, pozn.) , 2. 25 % z tej časti základu dane, ktorá presiahne 176,8-násobok platného životného minima (3300 eur, pozn.), b) právnickej osoby zníženého o daňovú stratu je 23 %.“. Dátum zverejnenia analýzy: 02.01.2013 Naspäť Nahlásiť chybu

Na telo
O 5 minút 12
schválila
Zákona o dani z príjmov


To čo o tomto návrhu (TTIP, pozn.) vieme, vytvorilo takú mieru tlaku verejnosti, že samotný predseda komisie Barosso pozastavil a bude čakať na nasledujúci parlament na schválenie alebo neschválenie alebo nejaký návrh v rámci budúceho parlamentu.

Nepodarilo sa nám nájsť žiadnu informáciu, ktorá by potvrdzovala toto tvrdenie Jozefa Viskupiča, čo súvisí aj s tým, že proces vyjednávania TTIP nie je verejnosti príliš známy. Výrok hodnotíme ako neoveriteľný, nakoľko nemáme informácie o súčasnom stave vyjednávana. Dátum zverejnenia analýzy: 14.05.2014 Naspäť Nahlásiť chybu


...posledný prieskum, ktorý robil Najvyšší kontrolný úrad a tam je 92% spokojnosť občanov s touto reformou (ESO, pozn.), s týmito klientskými centrami, s tými službami, ktoré sa tam poskytujú.

Prieskum NKÚ (2017) sa týkal len klientskych centier, nie celkovo reformy verejnej správy ESO. NKÚ síce skutočne konštatuje, že 92% respondentov-zákazníkov klientskych centier vyjadrilo spokojnosť s ich službami. Respondenti nevyjadrovali spokojnosť či nespokojnosť s reformou ESO. NKÚ však tiež uvádzalo niekoľko závažných problémov súvisiacich s reformou ESO. Výrok hodnotíme ako zavádzajúci. V Správe o výsledkoch kontrolnej činnosti Najvyššieho kontrolného úradu ( NKÚ ) za rok 2017 sa uvádza, že NKÚ považuje zriadenie klientských centier za jedno z podstatných a prínosných opatrení v rámci Programu ESO (Efektívna, Spoľahlivá a Otvorená verejná správa). V klientských centrách by mal občan pod jednou strechou vybaviť prevažnú väčšinu záležitostí, ktoré sa týkajú miestnej štátnej správy a iných subjektov verejnej správy. "NKÚ uskutočnil prieskum na vzorke 5 tisíc respondentov, klientov centier, a takmer 92% vyjadrilo spokojnosť s ich službami." ( .pdf , s. 29). Správa NKÚ ( .pdf , s. 54) ďalej uvádza nasledovné:

Správe
NKÚ
Programu ESO
.pdf
.pdf


EÚ považujeme za dobrý projekt, ale je nevyhnutné ju reformovať. Vyjadrenia v tomto duchu má dnes už aj Marine Le Penová. Je pravda, že chcela vystúpenie z EÚ, no tento postoj už dávno prehodnotila.

Strana Národný front francúzskej političky Marine Le Pen skutočne v otázke opustenia EÚ zmenila názor. Samotná Le Pen tvrdí, že k postupnej zmene postoja z favorizovania vystúpenia z EÚ k zotrvaniu a reformovaniu dochádzalo približne počas uplynulých dvoch rokov. Zmenilo sa podľa nej to, že už v rámci EÚ nie sú izolovaní a nachádzajú spojencov.

zmenila


...miera plodnosti v našej krajine je jedna z najnižších v Európe, je dokonca nižšia ako v Nemecku, ani nehovoriac o USA a ďalších štátoch.

Peter Kremský má pravdu o tom, že miera plodnosti je na Slovensku nižšia ako v Nemecku alebo USA a taktiež je i jednou z najnižších v Európe. Podľa CIA Factbook a Svetovej banky je hodnota tohto ukazovateľa na Slovensku 1,39, resp. 1,3, v Nemecku to je 1,43, resp. 1,4, v USA 2,01, resp. 1,9. Priemerná miera plodnosti v EÚ je 1,6, čo znamená, že Slovensko sa zaraďuje ku krajinám s najnižšou hodnotou v tomto smere v Európe. Údaje CIA Factbook hovoria o pôrodnosti na Slovensku v roku 2014 na úrovni 1,39 dieťaťa na jednu ženu, v prípade Nemecka je to 1,43, v prípade USA 2,01, priemer EÚ bol 1,6. Z európskych krajín na tom horšie ako Slovensko bola Andorra, Bosna a Hercegovina, Lotyšsko, Litva, Poľsko, Rumunsko, Slovinsko, Ukrajina Podľa indikátorov Svetovej banky bola miera plodnosti, čiže priemerný počet narodených detí na jednu ženu, na Slovensku v roku 2012 1,3. Nemecko má indikátor miery plodnosti 1,4 a USA 1,9. V rámci EÚ je priemer 1,6. Čo sa týka Slovenska, tak horšie na tom, podľa štatistík Svetovej banky, v Európe nie je žiadna krajina, rovnakú úroveň ale dosahujú Bosna a Hercegovina, Maďarsko, Grécko, Poľsko, Portugalsko, San Marino, Srbsko a Španielsko. Zdroj: World Bank

CIA Factbook
Slovensku
štatistík
World Bank


Áno, náš zákon kritizoval komisár, maďarský komisár OBSE pre médiá, pán Haraszti, ale je to neporovnateľné ani z hľadiska rozsahu...

Teraz už bývalý madarský (aj ked je otázne, ci práve národnost je v prípade komisára OBSE to podstatné, co by nás na nom malo zaujímat) komisár OBSE pre média, Haraszti naozaj kritizoval tlacový zákon. "Haraszti žiada z novely zákona vypustit kompetencie ministra kultúry rozhodovat o obsahu správ. 'Urcite nechcete, aby 20 rokov po zmene režimu minister kultúry rozhodoval, co je podla obsahu dobré alebo zlé,' vyhlásil predstavitel OBSE." Správa je z dna 8. februára 2008. Podla agentúry SITA a TASR : "V navrhovanom zákone tiež podla Harasztiho dochádza k oslabeniu dôvodov na odmietnutie práva na opravu alebo odpoved. To môže spôsobit lavínu toho, že vydavatelia by museli publikovat velké množstvo opráv a odpovedí." Uvedené dna 8. februára 2008. Portál pravda.sk uvádza: "Haraszti kritizoval predovšetkým paragraf 6 tlacového zákona, ktorý pod hrozbou vysokej financnej pokuty novinárom zakazuje propagovat vojnu, násilie alebo užívanie omamných a psychotropných látok. 'Ak by paragraf 6 v zákone zostal, minister kultúry by mohol svojvolne zasahovat aj do obycajnej mediálnej diskusie na takéto témy,' upozornil na možné dôsledky Haraszti." Správa je z dna 9. februára 2008. Porovnanie hodnotenia OBSE slovenského zákona (.pdf) (resp. návrhov jeho noviel) a madarského (.pdf) dáva za pravdu Madaricovi, pri tom madarskom ide o rozsiahlejšiu kritiku, co je v podstate logické už aj len pre to, co sám exminister v relácii uviedol - madarský zákon sa totiž týkal všetkých médií (a udelovania licencií na vysielanie, atd.), nie len tlacových.

bývalý
vypustit
SITA
TASR
pravda.sk
slovenského zákona
madarského


V podaní na ÚS tvrdí aj také skvosty, že som sa verejne priznal, že som chcel „zamedziť diskusii a umlčať kritikov a oponentov” rodinného balíčka. Strašné. Klamať z prezidentského paláca rovno ÚS, to chce iný pocit bohorovnosti.

Prezidentka SR Zuzana Čaputová sa 14. júla 2022 obrátila na Ústavný súd, aby posúdil ústavnosť tzv. prorodinného balíčka Igora Matoviča. Jedným z dôvodov bolo využitie zrýchleného legislatívneho konania, ktoré podľa prezidentky nebolo opodstatnené. V podaní na Ústavný súd uviedla, že Igor Matovič diskusiu o zákone obišiel zámerne. Matovič však vo svojich vyjadreniach v máji 2022 naozaj priznal, že skrátený legislatívny proces využil ako nástroj na obmedzenie diskusie, jeho výrok preto hodnotíme ako nepravdivý. V znení návrhu, ktorý prezidentka poslala na Ústavný súd, je ako jeden z argumentov uvedené: „...dôvodom skráteného legislatívneho konania v tomto prípade bolo zabrániť legitímnej politickej a odbornej diskusií o navrhovaniej právnej úprave…a umlčať oponentov a kritikov navrhovanej právnej úpravy…” ( .pdf , 11).

Igor Matovič vo svojom statuse na Facebooku z 25. mája 2022 uviedol:

„Áno, bolo to rýchle, bez zbytočných diskusií … tak trochu bágrom. Pardón. Prečo? Inak by sa to nikdy nepodarilo. Nepriatelia rodín by viacmesačnú vojnu s podporou zaujatých médií vyhrali. Niekoľko týždňový krátky proces šancu vyhrať nemali … a tak vyhrali rodiny.”

Minister financií odpovedal na otázky v rozhovore pre Postoj z 27. mája nasledovne:

„Vy vlastne priznávate, že výnimočný nástroj skráteného legislatívneho konania ste použili ako súčasť politickej taktiky.”

IM: To nebolo kvôli politickej taktike, ale kvôli tomu, aby sme pomoc doručili rodinám.

Ale ste si vedomý toho, že ste kvôli tomuto cieľu znásilnili legislatívny proces?

IM: Áno, lebo si myslím, že je dôležité v takejto kritickej situácii rodinám pomôcť.” Ďalej v rozhovore doplnil aj:

„Ale ja úprimne priznávam: áno, využili sme na to skrátený legislatívny proces, ktorý sme využiť mohli. Je to v súlade s kostolným poriadkom. Áno, išli sme na to s bagrom, ale keby sme to neurobili s bagrom, tak rodiny by pomoc nedostali. A bojovníci proti rodinám by ten boj proti rodinám nakoniec vyhrali.”

Počas diskusie pri prijímaní prorodinného balíčka sa Igor Matovič opakovane priznával, že skrátený legislatívny proces využil ako politický nástroj, aby neumožnil kritikom zákona získať väčšinu v parlamente. Výrok preto hodnotíme ako nepravdivý.

.pdf
25. mája
rozhovore pre Postoj


V minulom roku poslanci Smeru navrhovali zvýšenie poistencov štátu na 5%.

Podobný výrok sme overovali už v minulosti ( V politike , 23. septembra 2012). I. Uhliarik sa nepoučil a opäť udáva nepravdivú výšku platby za poistenca štátu, ktorú navrhoval SMER-SD v opozícii. Poslanci SMER-SD a konkrétne R. Raši navrhoval vyššie odvody za poistenca štátu ako momentálne. R. Raši však v decembri 2010 nenavrhoval 5 % ako tvrdí I. Uhliarik ale iba 4,78 % čo v podmienkach odvodov kde sa jedná práve o tieto stotiny percent znamená sumu, ktorú nie je možné zaokrúhľovať. I. Uhliarik si tým neoprávnene vylepšuje svoju argumentačnú pozíciu a jeho výrok preto hodnotíme ako nepravdivý. Poslanec za stranu SMER Richard Raši v čase, keď bol v opozícii v roku 2010 a 2011 navrhoval v decembri 2010, aby štát platil za poistencov rovnakú sumu v roku 2011 ako v roku 2010, čiže 4,78%. Vláda Ivety Radičovej presadila zníženie na 4,32%. R. Raši bol proti tomu, predložil pozmeňujúci návrh a tvrdil, že takéto zníženie obmedzí rozsah poskytovanej zdravotnej starostlivosti. Dátum zverejnenia analýzy: 01.10.2012 Naspäť Nahlásiť chybu

V politike
navrhoval


Keď sme boli v druhej Dzurindovej vláde sa mi zdá, sme volili ústavných sudcov a rôzne iné tajné voľby sme mali a ja viem, že prepáčte mal som penu okolo úst, že na čom sme sa dohodli to neprešlo.

Je pravda, že B. Bugár sa pri poslednej voľbe ústavných sudcov (1.12.2006) sťažoval médiám na nedodržanie dohody, ktorá mala zaručovať každej strane podporu jedného jej kandidáta. Sme píše : "Nakoniec zvolili len jedného, aj to súčasného sudcu ÚS. Nedodržia nič," zdôraznil Bugár.

píše


Tie sankcie boli zavedené, pretože Ruská federácia anektovala územie iného štátu. Hovoríme o Kryme.

Hospodárske sankcie zamerané na obchod s Ruskom v konkrétnych hospodárskych odvetviach boli Európskou úniou zavedené v júli a septembri 2014 ako jedno z reštriktívnych opatrení EÚ. Hlavný dôvody uvalenia týchto sankcií bola protiprávna anexia Krymu a úmyselná destabilizácia Ukrajiny. Hospodárske sankcie sa vždy predlžujú o 6 mesiacov . Posledne predlženie bolo 21. decembra 2017 a sankcie sa predĺžili o 6 mesiacov, t.j. do 31 júla 2018. Tento výrok hodnotíme ako pravdivý. Medzi hospodárske sankcie patrí napríklad: - obmedzenie prístupu na primárne a sekundárne kapitálové trhy EÚ pre päť veľkých ruských finančných inštitúcií s väčšinovým štátnym podielom a pre ich pobočky mimo EÚ, v ktorých majú väčšinový podiel, ako aj pre tri veľké ruské energetické a tri spoločnosti pôsobiace v oblasti zbrojárskeho priemyslu - zákaz vývozu a dovozu v oblasti obchodu so zbraňami - zákaz vývozu položiek s dvojakým použitím na vojenské účely alebo pre vojenských koncových užívateľov v Rusku - obmedzenie prístupu Ruska k určitým citlivým technológiám a službám, ktoré sa môžu použiť na ťažbu a prieskum ropy Voči Rusku EÚ zaviedla aj tzv. reštriktívne opatrenia, ktoré sa predĺžili naposledy v júni 2018, trvať budú do 23. júna 2019. Tieto opatrenia zahŕňajú: - zákaz dovozu tovaru z Krymu a Sevastopolu - obmedzenia týkajúce sa obchodu a investícií spojených s určitými hospodárskymi odvetviami a s projektmi v oblasti infraštruktúry - zákaz poskytovať služby v oblasti cestovného ruchu na Kryme alebo v Sevastopole - zákaz vývozu určitého tovaru a technológií Dátum zverejnenia analýzy: 18.06.2018 Naspäť Nahlásiť chybu

sankcie sankcie reštriktívne predĺžili


Ani to SAS nie je také čisté čo sa týka Bratislavy, pán Krajcer. Pretože si pamätáme a nikto to nepripomína vehementne z vašej strany, že pán Sulík, keď bol predseda predstavenstva bratislavského podniku Olo, tak sám sebe predal pozemok, ktorý o nejakého pol roka tá spoločnosť predala so ziskom desiatok miliónov. Tam bolo veľmi silné podozrenie. A ja, keby som ako minister sám sebe predal pozemok ministerstva kultúry, asi by to nebolo celkom v poriadku.

R. Sulík bol v období od mája 2004 do marca 2006 riaditeľom bratislavského podniku Odvoz a likvidácia odpadu, a.s (OLO). V tomto období táto firma odpredala niekoľko pozemkov. Ako informuje sme.sk " v roku 2005 totiž firma OLO, ktorá je 100-percentnou dcérskou spoločnosťou mesta Bratislava, predala 1,7 hektára pozemkov firme FaxCopy za 44,5 milióna korún, čo je 2618 korún za štvorcový meter... FaxCopy totiž predala časť pozemkov vo Vajnoroch dvom iným firmám, ktoré ich neskôr predali ďalšej spoločnosti za 86,6 milióna korún. " Zisk niekoľkých desiatok miliónov sa tam teda nájsť dá.

období sme.sk stránke


Ešte raz. Náš deficit, ktorý sme oznámili v júni, ktorý bol prehodnotený, pretože bol slabý výber daní, bol 7%. A 7,8% zvyšujete deficit vy.

Je pravda, že odchádzajúci minister financií Ján Počiatek odhadoval deficit pre rok 2010 na 6,98 % a súčastná vláda, ale aj misia MMF ho odhaduje až vo výške 7,8% (v druhom prípade 8% (.pdf)) Ako sme už uviedli 19.9.2010 : „ Je však zavádzajúce tvrdiť, že vláda deficit navyšuje zámerne. Výšku deficitu ovplyvňuje úspešnosť výberu daní, alebo správnosť odhadu výdavkov pri tvorbe rozpočtu. Súčastná vláda nevytvárala rozpočet pre rok 2010 a neprijala žiadne opatrenie, ktoré by navýšilo výdavky štátu. Naopak, pozastavila niektoré čerpania štátneho rozpočtu. Príkladom je zrušenie projektu 1. balíčku PPP .“

Počiatek


Pred 4 rokmi (voľby do VÚC v roku 2009) sme mali 3 mesiace po založení strany...

Podľa viacerých zdrojov , strana Most-Híd vznikla 9. júna 2009. Prípravy logicky prebiehali už skôr. Stanovy Most-Híd boli na Ministerstvu vnútra SR zaregistrované 3. júla 2009.

Predseda NR SR svojím rozhodnutím č. 272/2009 Z. Z. zo dňa 2. júla 2009 vyhlásil voľby do zastupiteľstiev samosprávnych krajov a voľby predsedov samosprávnych krajov na sobotu 14. novembra 2009. Ak za oficiálny vznik politickej strany považujeme zaregistrovanie stanov strany, tak do dňa prvého kola volieb vo VÚC 9. novembra 2013 uplynuli štyri mesiace a päť dní. Bugár sa mýli o takmer päť týždňov, čo je vzhľadom na uvádzaný časový údaj príliš veľká odchýlka. Ak by sme považovali za vznik strany prvú tlačovú konferenciu, na ktorej ohlásili vytvorenie strany, tak by časová odchýlka bola ešte väčšia. Výrok hodnotíme ako nepravdivý.

zdrojov
Stanovy
rozhodnutím č. 272/2009 Z. Z.


... v období mojej vlády pán Černák bol zatknutý..

Je pravda, že Mikuláš Černák sa dostal prvýkrát do väzenia v roku 1997, a teda v čase, keď bol Vladimír Mečiar už tretíkrát premiérom.Pri tomto výroku je dôležitý aj širší kontext, keďže Mečiar v relácii pokračuje, že sa Mikuláš Černák prihlásil sám po tom, čo bolo po ňom vyhlásené celoštátne pátranie. Výrok preto hodnotíme ako pravdivý.

Vladimír Mečiar

Na políciu

v rozhovoroch

Za mrežami

doživotie

sme.sk

Kováčovho syna do cudziny Mikuláš Černák spomenul aj vo svojej knihe


...pretože prvýkrát asi v histórii Slovenska došlo (po odstúpení Roberta Fica z funkcie premiéra, pozn.) k oddeleniu funkcie predsedu vlády a predsedu (vládnucej, pozn.) politickej strany (...).

Je pravdou, že po odstúpení Roberta Fica z funkcie premiéra došlo k oddeleniu funkcii predsedu vlády a predsedu vládnej strany, avšak prvou premiérkou, ktorá nebola predsedníčkou politickej strany, bola Iveta Radičová vo volebnom období 2010-2012. Na základe tohto faktu hodnotíme výrok ako nepravdivý.

podpredsedníčka


A druhá vec je, v roku 2009, keď som bol v opozícii som verejne povedal, že máme morálny dlh. Že kupovanie alebo podozrenia z kupovania poslancov boli tak vážne, že vláda v roku 2005 nemala pokračovať.

Daniel Lipšic o morálnom dlhu v roku 2009 hovoril. 27. januára povedal, že: "Žiadny rozumný človek neverí tomu, že ak je parlament zablokovaný a dvaja prejdú bez vysvetlenia, že to je v poriadku. Bol to posledný prvok, ktorý vytvoril bariéru nedôvery medzi nami a našimi voličmi." Vyjadroval sa tak k udalostiam ešte z roku 2005, kedy dvaja opoziční poslanci z HZDS (Karol Džupa a Eduard Kolesár) zo dňa na deň podporili koalíciu SDKÚ, KDH a SMK a takto jej pomohli získať väčšinu v parlamente. Lipšic teda sám vzniesol podozrenie, že bývalá vláda Mikuláša Dzurindu kupovala poslancov. Následne sa ospravedlnil za to, že KDH za týchto podmienok z koalície neodišlo. V sekcii "Otázky a odpovede" novín Pravda sa okrem iného vyjadril na čitateľskú otázku ohľadne kupovania poslancov takto: "Nemám o tom dôkaz a nenašli ho ani orgány činné v trestnom konaní. Ale to neznamená, že tým pádom to bolo v poriadku. V politike je dôvera založená na niečom inom ako sú dôkazy." Aj napriek tomu, že sa primárne Lipšic svojím vyjadrením snažil podporiť Ivetu Radičovú za prezidentku, vo vtedajšej opozícii vyvolal veľkú vlnu nesúhlasu. Jeho vyjadrenia, ktorých cieľ bol hlavne obnova dôvery u voličov, boli zneužité aj Róbertom Ficom. Na svoju obhajobu sa vyjadril takto: "Klamstvom je, že som priznal kupovanie poslancov. Pravdou je, že som priznal morálny dlh, ktorý má opozícia voči svojim voličom." Dátum zverejnenia analýzy: 06.02.2012 Naspäť Nahlásiť chybu

morálnom kupovania obhajobu


Predovšetkým 40-percentnú podporu (SMER-SD, pozn.) má len od tých, ktorí by sa na voľbách zúčastnili, v skutočnosti ide o podporu cez 25 percent.

Podľa prepočtu volebného výsledku strany SMER-SD k počtu občanov s volebným právom a taktiež aj podľa prepočtu posledného januárového prieskumu Focus je pravdou, že k počtu voličov resp. respondentov podporuje SMER-SD (odovzdaním hlasu) približne 25% z nich. Výrok M. Kňažka ako pravdivý. Zároveň, v prípade posledných volieb do Národnej rady SR bolo evidovaných v zozname voličov 4 392 451 ľudí. Strana SMER-SD získala 1 134 280 hlasov, čo predstavuje 25,8% hlasov všetkých oprávnených voličov. V prípade posledného prieskumu Agentúry Focus je skutočná podpora medzi voličmi 25%. Počet opýtaných bol totiž 1051, z tých by 18,1% voliť nešlo a 15,4 odpovedalo "neviem", resp. "nechcem odpovedať". Svoje preferencie teda bolo schopných vyjadriť 66,5 percenta opýtaných, tj. 698 ľudí. Podporu strane SMER-SR deklarovalo 38,1% z nich, čo je 266 ľudí. Toto číslo predstavuje 25 percentnú časť celkového dotazovaného vzorku. Dátum zverejnenia analýzy: 17.02.2014 Naspäť Nahlásiť chybu

evidovaných Strana prieskumu


Ak niekto niekedy obmedzil opozíciu v protestoch, tak to bolo vtedy, keď predchádzajúca vláda zatkla Roberta Fica 5 minút pred začiatkom protestu. Nebol zatknutý za ten protest. Oni si vymysleli zatknutie a aby mu nedovolili na ten protest ísť, tak ho zobrali. Autoprotest nebol porušením pan pandemických predpisov.

Strana Smer-SD v decembri 2021 organizovala protivládny autoprotest. Na mieste sa zhromaždilo asi 50 ľudí, ktorí však neboli v autách. Zhromaždovanie viac ako šesť ľudí v tom čase protipandemické opatrenia zakazovali a platil aj zákaz vychádzania. Polícia preto krátko pred začiatkom protestu predviedla Roberta Fica na policajnú stanicu, nebol však zatknutý ani zadržaný. Fico bol obvinený z trestného činu podnecovania, obvinenie však neskôr zrušil dozorujúci prokurátor. Výrok Roberta Kaliňáka preto hodnotíme ako zavádzajúci.

Strana Smer-SD v decembri 2021 oznámila , že bude organizovať protivládny protest. Ten sa konal 16. decembra 2021 v podvečerných hodinách formou autosprievodu a jeho účelom bolo vyjadrenie nesúhlasu s politikou vlády a prezidentky Čaputovej.

Na protest na petržalskom brehu Dunaja sa zhromaždilo asi 50 ľudí, ktorí neboli v autách. Predstavitelia Smeru avizovali novinárom, že na začiatku bude tlačové vyhlásenie.

Krátko pred začiatkom protestu krátko po 18:00 polícia predviedla Roberta Fica na policajnú stanicu. Dôvodom bolo porušenie protipandemických opatrení, ktoré vstúpili do platnosti 25. novembra 2021. Súčasťou opatrení bol zákaz vychádzania a organizovania hromadných podujatí nad šesť ľudí.

Polícia Fica obvinila z trestného činu podnecovania a krátko po 20-tej hodine toho istého dňa bol prepustený. Neskôr, v januári 2022 dozorujúci prokurátor obvinenie zrušil .

Fico nebol zatknutý alebo zadržaný, ale ako uviedla polícia vo svojom vyhlásení, na políciu bol iba predvedený.

Predvedenie predstavuje opatrenie, ktorým sa zabezpečuje prítomnosť obvineného alebo svedka na procesnom úkone.

K zadržaniu polícia pristupuje pri podozrení zo spáchania trestného činu alebo pri prichytení páchania trestného činu. Zatknutie je prostriedok na zaistenie účasti obvineného na trestnom konaní.

oznámila organizovať zhromaždilo predviedla vstúpili zákaz obvinila zrušil uviedla Predvedenie zadržaniu pristupuje Zatknutie


(...) máme vysokú daň z príjmu. Pozrite sa na okolité štáty (...)

Z okolitých štátov má Slovensko nižšiu sadzbu dane z príjmu právnických osôb ako Rakúsko. Sadzby dane z príjmu fyzických osôb sú rôzne v závislosti na výške príjmu. Výrok hodnotíme ako nepravdivý. Slovensko má základnú sadzbu dane z príjmu fyzických osôb 19%, ktorá sa po prekročení 176,8-násobku sumy životného minima (nad 35 022,3 eur za rok) zvyšuje na 25%. Sadzba dane z príjmu právnických osôb je 22%. Poľsko má progresívnu sadzbu dane z príjmu fyzických osôb - 18% pri príjme do 85 528 PLN (19 421 eur) a 32% nad 85 528 PLN. Sadzba dane z príjmu právnických osôb je 19%. Česká republika má sadzbu dane z príjmu fyzických osôb 15% pri príjme do 1 277 328 Kč (47 257 eur) v roku 2015 a solidárne zvýšenie o 7% nad túto čiastku. Sadzba dane z príjmov právnických osôb je 19%. Rakúsko má sadzbu dane z príjmu fyzických osôb odstupňovanú od 0% do 50%. Sadzba dane z príjmu právnických osôb je 25%. Maďarsko má sadzbu dane z príjmu fyzických osôb 16% a sadzbu dane z príjmu právnických osôb 19%. Ukrajina má sadzbu dane z príjmu fyzických osôb pre príjmy do 12 180 UAH mesačne (5167 eur ročne) 15%, zvyšok príjmov nad túto čiastku je zdanený sadzbou 20%. Skutočná výška daňového zaťaženia sa môže líšiť podľa národných úprav odpočtov, zliav a odvodov.

dane dane dane dane dane príjme dane dane dane


(...) dôchodcovia budú dostávať, málo sa pridá, to je tá valorizácia, no 1,90. Za vlády Ivety Radičovej 11,20.

Podobný výrok overoval Demagog.sk z úst Ivana Švejnu v O5M12 7.februára 2016. Uvedené hodnoty sedia, ale zvýšenie o 11,2 eura mesačne v roku 2013 bolo zavedené 2. vládou R.Fica a podľa tejto novely sa zvyšuje aj dôchodok od 1. januára 2016 o 1,9 eura. Vláda Ivety Radičovej v roku 2012 valorizovala dôchodky o 3,3 %, čo viedlo k ešte vyššiemu zvýšeniu, než uvádza Bugár o približne 12 eur. Výrok hodnotíme ako nepravdivý.

Za vlády Ivety Radičovej v roku 2012 boli dôchodky valorizované o 3,3 % na základe výšky dôchodku. Ako vidieť v tabuľke nižšie, priemerný starobný dôchodok sa v januári 2012 zvýšil o 12,1 eur. Pri aplikovaní valorizácie na priemerný dôchodok z decembra 2011 sa jedná o rozdiel 11,95 eur.

Novelou zákona platnou od 1. januára 2013 zmenila 2. vláda Roberta Fica percentnú valorizáciu na valorizáciu pevnou sadzbou, ktorá bola 11,2 eura v roku 2013. Od 1. januára 2016 sa starobné dôchodky zvyšujú o 1,9 eura.

Sociálna poisťovňa prostredníctvom svojho informačného portálu informovala , že valorizácia v roku 2013 sa zmení na pevnú sadzbu v čiastke 11,2 eura mesačne. Podľa starej právnej úpravy účinnej do 31. decembra 2012 sa jednotlivé dôchodkové dávky každoročne zvyšovali o rovnaké percento. Podľa právnej úpravy, ktorá nadobudla účinnosť 1. januára 2013, v období rokov 2013 až 2017 sa budú dôchodkové dávky zvyšovať o pevnú sumu.

Sociálna poisťovňa na svojej webovej stránke informovala, že dôchodky sa od 1.januára 2016 zvyšovali o pevnú sumu, a to:

O5M12
valorizované
Novelou
informovala
webovej stránke


...viacero otázok sa nachádza tak či tak v programovom vyhlásení vlády, napríklad zrušenie koncesionárskych poplatkov.

Presnejšie 4 otázky ( zrušenie koncesií, úprava tlačového zákona, voľby cez internet, zúženie imunity poslancov) z referenda sú súčasťou vládneho programu, resp. programových téz (pdf).

programových


...v roku 1989, podľa materiálov (...) som bol prijatý do KSČ ...

Maroš Šefčovič viackrát spomenul, že ako študent na moskovskej univerzite pre diplomatov – MGIMO – musel požiadať o členstvo v KSČ. Podľa článku Denníka N bol Šefčovič členom KSČ, pričom sa autor odvoláva na český Národní archiv. Online informácie z tohto archívu však neobsahujú podobné údaje, požiadali sme preto o informáciu prostredníctvom emailu, pričom do uzávierky sme odpoveď nedostali. Výrok hodnotíme ako neoveriteľný.

článku


Táto vyhrážka nezaznela v takomto zmysle, že by odchádzali (Most, pozn.) z vlády a z vládnej koalície.

Denník Pravda 20. mája 2011 píše, že Most-Híd o odchode z vlády v prípade neúspechu (neprijatia zákona o používaní jazykov menšín, pozn.) zatiaľ nehovorí. "Nie sme zatiaľ v pozícií, aby sme o tom uvažovali. Budeme rokovať, máme čas do utorka," uviedla poslankyňa Mostu Edita Pfundtner.

Denník Pravda


Áno, my máme vypracovanú na ministerstve školstva celú koncepciu, ktorá hovorí o tom, že akým spôsobom sa má vlastenectvo vyučovať. Je to tu vypracované jasne na pätnástich a dvadsiatich stranách. Definujú sa predmety, obsah vzdelávania samozrejme, že takéto niečo musí byť na profesionálnej úrovni...

Podobný dokument sa nám nepodarilo dohladať.


Veď Ústavný súd povedal jednoznačne, že to (ostatná tajná voľba generálneho prokurátora, pozn.) bol protiústavný krok.

Ústavný súd SR vo svojom tlačovom komuniké (.pdf) uvádza: "Národná rada Slovenskej republiky porušila základné právo JUDr. Dobroslava Trnku na prístup k voleným a iným verejným funkciám za rovnakých podmienok podľa čl. 30 ods. 4 v spojení s čl. 2 ods. 2 Ústavy Slovenskej republiky... (...) Národná rada extrémne, a teda ústavnoprávne neudržateľným spôsobom, zasiahla do ústavného princípu tajného hlasovania z 2. decembra 2010 tým, že ho nedostatočne zabezpečila a negarantovala jeho ústavne konformný priebeh..."

tlačovom komuniké


...za ostatných desať rokov na Slovensku sa predĺžil vek u mužov, teraz si to presne nepamätám, o dva roky a u žien o tri roky, nepamätám si presne, ale výrazne...

Ivan Švejna v tomto výroku hovorí o vývoji priemernej dĺžky života za posledných desať rokov. Pri analýze sme vychádzali z údajov Eurostatu z rokov 2006 a 2016. Podľa Eurostatu bola v roku 2006 stredná dĺžka života žien na Slovensku 78,4 rokov a v roku 2016 80,7 rokov. To znamená, že stredná dĺžka života žien na Slovensku sa predĺžila o 2,3 roky. Muži sa v roku 2006 dožívali na Slovensku 70,4 a v roku 2016 73,8 rokov. Dĺžka života mužov sa teda predĺžila o 3,4 rokov. Ivan Švejna hovorí vo výroku o predĺžení dĺžky života pri ženách o 3 rokoch a pri mužoch o 2 rokoch, zatiaľ čo v skutočnosti to je pri mužoch 3,4 rokov a pri ženách 2,3 rokov. Hoci Ivan Švejna nehovorí presné čísla, približuje sa k ním. Preto tento výrok hodnotíme ako pravdivý.

Eurostatu
Muži
OECD
Celosvetový priemer
ženy
Slovenskí muži


Pán predseda Bugár, kedy mala opozícia dvoch podpredsedov Národnej rady? Nikdy. Dnes má opozícia dvoch podpredsedov Národnej rady Slovenskej republiky, má ich.

V prípade výroku Roberta Fica ho hodnotíme za pravdivé. Momentálne má Národná rada Slovenskej republiky štyroch podpredsedov z toho dvoch opozičných Eriku Jurinová (OĽANO) a Jána Figeľa (KDH).

Volebné obdobie / Rok

Podpredsedovia

Počet cezkovo / opozičný

Z toho opozičný podprednesovia

II. volebné obdobie - 29. október 1998/2002

Pavol Hrušovský (SDK), Igor Presperín (SOP), Béla Bugár (SMK), Marián Andel (SNS)

4/1

Marián Andel (SNS)

volebné obdobie 2012 - súčastnosť

Jana Laššáková (SMER), Renáta Zmajkovičová (SMER), Ján Figeľ (KDH), Erika Jurínová (OĽANO)

4/2

JánFigeľ (KDH), Erika Jurínová (OĽANO)

podpredsedov Podpredsedovia


Nikto z predsedov strán Ľudovej platformy svoj názor nezmenil, dokonca pribudla k tomu aj Strana zelených, potešila ma podpora Merkelovej, rakúskeho vicekancelára, podpora podpredsedu vlády Českej republiky, cyperského prezidenta…

Oficiálne pevný postoj strán Most-Híd a KDH, ako členov Ľudovej platformy, k podpore kandidatúry Hrušovského svojimi slovami pre TASR potvrdil šéf poslaneckého klubu Most-Híd László Solymos (pre Most-Híd) a i podpredseda KDH Pavol Abrham.

Posledné informácie o podpore zo strany SDKÚ pochádzajú z 11. marca. Predseda strany Pavol Freša opäť priznáva, že si voliči strany zvolia zo štyroch kandidátov. Strana zároveň rozbehla motivačnú kampaň po celom Slovensku s mottom “ Nedajme všetko jednej strane. Ide o veľa.” V súvislosti s týmto mottom sa objavili špekulácie, že sa jedá o podporu Milana Kňažka, ktorého motto znie “Znovu ide o veľa”. Žiadne oficiálne vyjadrenie zo strany predsedu SDKÚ však nenaznačuje, že by vyjadril podporu inému kandidátovi.

Ďalej v súvislosti s pribudnutím podpory pre Hrušovského zo Strany zelených citujeme výrok tajomníka strany Jóna: ,,Pripájame sa k trom pravicovým stranám KDH, Most-Híd, SDKÚ-DS, zjednotených v Ľudovej platforme, v tejto podpore. Strana zelených je…” ( TASR ).

Na margo zahraničnej podpory Hrušovského čerpáme informácie z článku HN uverejneného 26. 2. 2014. Ten potvrdzuje informáciu, že súčasná kancelárka SRN listom vyjadrila svoju podporu a výzvu voliť Hrušovského - ten obdržala TASR osobne od šéfa volebného štábu Hrušovského. V obdobnej ceste svoju podporu vyjadril cyperský prezident Anastadiases, J. Daul vo funkcii šéfa EPP, vicekancelár Rakúska M. Spindelegger. O podpore podpredsedu vlády ČR Bělobrádka hovoril samotný Hrušovský v rozhovore s Pravdou a informoval o tom denník SME .

TASR pochádzajú TASR HN Pravdou SME


Veď sa to aj ukázalo teraz pri hodnotení demokracií, kde sme sa prepadli o vyše 20 rebríčkov.

V rebríčku hodnotenia kvality liberálnej demokracie s názvom Varieties of Demcracy od inštitútu V-dem sa Slovensko za rok 2023 umiestnilo na priečke číslo 28 (. pdf , s. 62). Za rok 2024 sa Slovensko umiestnilo na priečke číslo 48 (. pdf , s. 62), teda v hodnotení krajina zaznamenala prepad o 20 priečok.

Rôzne organizácie vytvárajú indexy a správy, ktoré poskytujú prehľad o stave demokracie v jednotlivých štátoch. Pri hodnotení kvality demokracie si každý výskumný inštitút či organizácia stanovuje vlastný zoznam ukazateľov, na ktoré sa zameriava. Samotné meranie kvality demokracie zahŕňa hodnotenie ukazateľov, akými sú napríklad slobodné a spravodlivé voľby, dodržiavanie ľudských práv, fungovanie právneho štátu, sloboda médií a úroveň korupcie.

Hodnotenie kvality liberálnej demokracie, ktoré zahŕňa najvyšší počet ukazateľov, je rebríček Varieties of Democracy od výskumného inštitútu V-dem. V rámci indexu liberálnej demokracie experti hodnotia viac než 60 rôznych ukazateľov (. pdf , s. 416-417). Pre každú krajinu experti priradia skóre pre každý ukazateľ, pričom dokopy inštitút pracuje s viac než 4-tisíc odborníkmi pre zaručenie validity hodnotenia.

Za rok 2023 bolo Slovensko v hodnotení kvality liberálnej demokracie v rámci rebríčka V-dem na priečke číslo 28 (. pdf , s. 62). Za rok 2024 sa Slovensko v rovnakom rebríčku umiestnilo na priečke číslo 48 (. pdf , s. 62), teda zaznamenalo prepad o 20 priečok. Inštitút V-dem preto v roku 2025 Slovensko zaradil na zoznam siedmych potenciálne autokratizujúcich sa krajín. Na tomto zozname sa spolu so Slovenskom nachádza Slovinsko, Cyprus, Rusko, Madagaskar, Namíbia a Togo (. pdf , s. 44). Podľa V-dem sa Slovensko v roku 2025 nachádza na prahu autokratizácie (. pdf , s. 45).

Index vnímania korupcie ( CPI ), vytváraný organizáciou Transparency International, hodnotí úroveň korupcie vo verejnom sektore v rôznych krajinách skrz jej subjektívne vnímanie zainteresovaných. Slovensko sa v roku 2023 nachádzalo na 47. priečke. V roku 2024 sa krajina nachádzala v rebríčku na 59. priečke. Slovensko teda zaznamenalo pokles o 12 priečok, čo naznačuje medziročné zvýšenie vnímania korupcie.

Economist Intelligence Unit ( EIU ), publikuje index, ktorý hodnotí stav demokracie v krajinách na základe piatich kategórií: volebný proces, pluralizmus, fungovanie vlády, politická participácia, politická kultúra a občianske slobody. Slovensku sa v tomto indexe zmenilo hodnotenie zo 44 na 42.

Podľa správy organizácie Freedom House - Nations in Transit 2024 , bolo Slovensko hodnotené ako konsolidovaná demokracia s celkovým skóre 70 zo 100. Toto skóre zostalo stabilné v porovnaní s predchádzajúcim rokom. V správe od rovnakej organizácie s názvom Freedom in the World Slovensko získalo skóre 89 zo 100, čo ho radí medzi slobodné krajiny. V predchádzajúcom roku bolo skóre 90, čo predstavuje pokles o 1 bod škály.

pdf
pdf
pdf
priradia
pdf
pdf
pdf
pdf
CPI
EIU
Nations in Transit 2024
Freedom in the World


Aj kostolíky v Tvrdošíne a Leštinách sú v zozname UNESCO. V zozname UNESCO je zapísané aj nehmotné dedičstvo terchovská muzika a čičmiansky vzor.

Je pravdou, že spomínané kultúrne dedičstvá sú zapísané v zozname UNESCO. Výrok hodnotíme ako pravdivý. Ministerstvo kultúry SR na svojich stránkach uvádza celkovo 5 kultúrnych a 2 prírodné lokality, ktoré sú v zozname UNESCO. Medzi 5 kultúrnych, patria aj drevené kostoly v Slovenskej časti Karpatského oblúka. Výbor UNESCO o zaradení tejto lokality do zoznamu rozhodol 7. júla 2008 na zasadnutí v kanadskom Quebecu. "Ide o skupinu deviatich drevených objektov - ôsmich kostolov a jednej (oddelenej) zvonice - ktoré pochádzajú zo 16. - 18. storočia: rímsko-katolícke kostoly v Hervartove a Tvrdošíne , evanjelické artikulárne kostoly v Kežmarku, Leštinách a Hronseku (kostol a zvonica) a kostoly východného obradu v Bodružali, Ladomírovej a Ruskej Bystrej." Na zoznam nehmotného kultúrneho dedičstva UNESCO len nedávno pribudli nové prvky. Ako informuje TASR , 24. októbra 2013 sa v dvorane Ministerstva kultúry SR uskutočnilo slávnostné vyhlásenie ich zapísania do zoznamu. "K radvanskému jarmoku, aušusníckym službám špaňodolinských baníkov, ručnému zvoneniu na zvony, fujare a terchovskej muzike pribudli čičmianske ornamenty , Banskoštiavnický Salamander, tradičné bábkarstvo, gajdy a gajdošská kultúra. " Dátum zverejnenia analýzy: 31.10.2013 Naspäť Nahlásiť chybu

Ministerstvo kultúry SR
TASR


Akonáhle sa nejaký problém vynorí, či to bolo Grécko alebo to bolo s Islandom, vždy z toho rezultoval vytvorenie nového úradu v Bruseli(...)

Jaroslav Paška v diskusii nešpecifikoval, na aké problémy myslí presne, keď hovorí o gréckych a islandských problémoch. V prípade Islandu je najpravdepodobnejšie, že myslel na bankrot v roku 2008. Nepodarilo sa nám ale nájsť žiadnu inštitúciu alebo úrad, ktorý by bol vytvorený ako reakcia na daný problém krajiny. Môžeme sa domnievať, že u Grécka ide o problém migrantov. S týmto problémom pracuje Európsky podporný úrad pre azyl ( EASO ), ktorý funguje od roku 2011 a skutočne má pomôcť Grécku pri riešení utečeneckej krízy. Dôvodov vzniku tohto úradu ale bolo viacero, preto hodnotíme výrok ako zavádzajúci. Islandu samotnému pri prekonávaní krízy nepomáhala žiadna inštitúcia či mechanizmus EU a ani sa nám nepodarilo nájsť zmienky o tom, že by práve kríza na Islande inšpirovala k vzniku niektorej z inštitúcií, úradov či mechanizmov EÚ. V prípade Grécka došlo k vytvoreniu EASO, ktorý začal pracovať v roku 2011,rozhodnutie o vytvorení takého úradu prijala Európska komisia už v roku 2009. V apríli 2011 bol odsúhlasený prvý operačný plán úradu na podporu rekonštrukcie gréckeho azylového systému. Úrad bol založený s cieľom zlepšiť spoluprácu v otázkach azylu a pomáhať členským štátom pri plnení ich záväzkov, poskytovať pomoc ľuďom v núdzi.

bankrot
EASO
Frans Timmemans


V roku 2006 dovoz poľnohospodárskych produktov bol približne v objeme 500, 550 miliónov eur. V roku 2010 za vás sa zvýšil na dvojnásobok.

Nepodarilo sa nám nájsť údaj o dovoze poľnohospodárskych produktov ako o samostatnej kategórii. Ak však budeme vychádzať z údajov ŠÚ SR a za poľnohospodárske produkty budeme považovať 2 subkategórie - živočíšne výrobky a rastlinné výrobky, v tom prípade v roku 2006 bol objem dovezených poľnohospodárskych výrobkov (súčet 2 subkategórií) 104 558,5 tis. EUR. V roku 2010 bol objem dovezených poľnohospodárskych výrobkov 1 527 046,8 tis. EUR (súčet 2 subkategórií) . Keďže nejde o dvojnásobok objemu z roku 2006, výrok hodnotíme ako nepravdivý. Béla Bugár nepoužíva správne čísla, ani správne pomery. Z tabuľky však možno vidieť že objem dovážaných poľnohospodárskych výrobkov od roku 2006 stúpa.

tabuľky


Cesty 2. a 3. triedy keď prišli v roku 2004...

Oficiálna stránka KSK uvádza: " KSK je od 1.1.2004 vlastníkom ciest II. a III. triedy na svojom území okrem prejazdných úsekov cez mesto Košice a cez colné priestor y." Dátum zverejnenia analýzy: 13.11.2013 Naspäť Nahlásiť chybu

stránka


Slovensko tiež pomohlo Ukrajine v kritickej chvíli a v jej doslova existenčnom probléme – spustením reverzného toku plynu.

Podobné výroky sme v posledných mesiacoch overovali opakovane . Slovensko zahájilo reverzný tok do Ukrajiny začiatkom septembra minulého roka. Ďalšie krajiny, ktoré poskytli tento typ pomoci aj keď v menšej miere boli Maďarsko , a prostredníctvom poľského plynovodu aj Nemecko . Výrok hodnotíme ako pravdivý.

overovali opakovane zahájilo Maďarsko Nemecko energia.sk aktívny Dôvodom


Samozrejme ja viem, že ak klesne deficit pod 3 %, v tom momente platí zákon, ktorý sme prijali my, že v tom momente DPH z 20 % sa musí vrátiť na 19 %.

Podobný výrok sme overovali v minulosti už viackrát ( O5M12 , 5. mája 2012; O5M12 , 13. februára 2011, V politike 3. februára 2013) Podľa prechodných ustanovení novely zákona o dani z pridanej hodnoty platnej od 1. januára 2011 je zvýšenie sadzby DPH na 20 % dočasné a skončí, keď schodok verejnej správy bude menej ako 3% HDP. "(1) V období od 1. januára 2011 do posledného dňa kalendárneho roka, v ktorom Európska komisia (Eurostat) uverejní údaje o tom, že aktuálny schodok verejnej správy Slovenskej republiky je menej ako 3 %, je základná sadzba dane na tovary a služby 20 % zo základu dane. Skončenie obdobia uplatňovania základnej sadzby dane 20 % podľa prvej vety vyhlási Ministerstvo financií Slovenskej republiky všeobecne záväzným právnym predpisom." Dátum zverejnenia analýzy: 01.07.2013 Naspäť Nahlásiť chybu

V politike

zákona o dani z pridanej hodnoty


Viete veľmi dobre, že ja som bol obvinený zo sabotáže a rôznych bludov (na základe podhodeného dôkazu) do môjho vozidla a 8 rokov som sa súdil a dnes mám súdne rozhodnutie o tom, že som nevinný.

Roman Mikulec bol v roku 2013 obvinený z ohrozovania utajovanej skutočnosti. V roku 2018 ho spod obžaloby najprv oslobodil prvostupňový okresný súd, ktorý konštatoval, že skutok sa nestal. Následne ho v roku 2019 definitívne oslobodil krajský súd, ktorý potvrdil jeho nevinu.

V roku 2013 bola pri vykonaní obhliadky v Mikulcovom vozidle zaistená pamäťová karta, na ktorej mal podľa obžaloby neoprávnene držať dokumenty označené ako dôverné a vyhradené. Podľa súdu sa však s touto kartou zaobchádzalo nesprávnym spôsobom a preto nebolo možné identifikovať ľudí, ktorí s ňou zaobchádzali. Rozsudok okresného súdu vyhlásil obžalovaného za nevinného a spôsob obdržania karty nazval amatérskym. Taktiež zhodnotil, že obsah dokumentov na karte nemal potenciál zasiahnuť do chránených záujmov republiky.

Mikulec pracoval v rokoch 2010 až 2012, za vlády Ivety Radičovej, ako šéf vojenskej rozviedky a spolu s jeho zástupcom Vladimírom Suchodolinským vypracovali správu o podozreniach z tunelovania financií vojenskej spravodajskej služby počas vlády Smeru. Mikulec vyjadril presvedčenie, že žaloba zo strany štátu bola pomsta za vyšetrovanie tunelovania financií s kolegom Suchodolinským.

oslobodil potvrdil zaistená vyhlásil vypracovali vyjadril


R. Procházka ako vysokoškolský pedagóg pôsobil na Univerzite Komenského v Bratislave od roku 1996. Od roku 2000 vyučuje Trnavskej univerzite, kde v súčasnosti pôsobí ako mimoriadny profesor teórie a dejín štátu. Prednášal v Spojených štátoch amerických a vo Francúzsku. Výrok hodnotíme ako pravdivý.

R. Procházka
pôsobil


Ten návrh to nerieši (šetrenie v STV, pozn.).

Krajcerov návrh zákona o Rozhlase o televízii Slovenska a o zmene a doplnení niektorých zákonov obsahuje aj doložku vplyv na rozpočet (pdf.), v ktorej sa píše:

Úspora sa dosiahne:

1. zrušením súčasných dozorných orgánov t.j. dvoch rád a dozorných komisií a ustanovením jednej deväťčlennej rady novej verejnoprávnej inštitúcie vo výške 201 657,- Eur

2. zrušením vysielania prostredníctvom krátkych vĺn v organizačnej zložke Slovenský rozhlas vo výške

1 112 284,- Eur

3. znížením nákladov súvisiacich s racionalizáciou na činností v oblasti personálneho zabezpečenia vo výške 339 784,-

Eur Návrh zákona predpokladá v roku 2011 úsporu v oblasti verejných financií minimálne vo výške 1 653 725,- Eur .

vplyv na rozpočet


Pokiaľ išlo o vývoj ďalej, došlo k druhej amnestii pána prezidenta, to boli tie trestné stíhania na území Slovenska, kde amnestoval svojho syna a istého pána Kočnera z týchto trestných činov...

Prezident Michal Kováč nevydal amnestie, ale milosti. Prvú milosť udelil v roku 1996, kedy omilostil údajných aktérov kauzy Technopol Martina-Syča Milého a Mariána Kočnera. Druhú udelil v roku 1997 svojmu synovi. Mečiar uvádza nesprávny pojem amnestie (tento niekedy mylne používajú aj médiá ) a nepresne hovorí o spoločnej milosti pre Kováča a Kočnera, preto jeho výrok hodnotíme ako nepravdivý.

médiá
Denník N
trestné stíhanie
SME
Cieľom milosti
SME
dva prípady
utajované
Denník N


Táto vláda povedala od začiatku, a na základe toho ju voliči volili alebo túto koalíciu, že sa bude správať zodpovedne, to znamená, že nebude plytvať verejnými prostriedkami a dala si záväzok, že ušetrí 50 miliárd korún.

V návrhu rozpočtu verejnej správy ( .pdf, str 2 ) na roky 2011 až 2013 sa uvádza: „K medziročnému zníženiu deficitu z predpokladaných 7,8% HDP v roku 2010 na 4,9 % v roku 2011 prispel takmer pol percentom rast ekonomiky. Inak povedané, keby vláda nerobila podstatné zmeny v rozpočtovej politike, len by „prirodzene“ nechala rásť príjmy aj výdavky, deficit by dosiahol približne 7,4% HDP. Ozdravné opatrenia zabezpečili zníženie deficitu o ďalších 2,5% HDP, teda o 1,75 mld.eur“ , čo je približne 50 miliárd korún.

.pdf, str 2


V roku 1994, koncom roka, potom bol vydaný medzinárodný zatykač naňho (na Michala Kováča ml. pozn.)

Medzinárodný zatykač na Michala Kováča mladšieho bol skutočne vydaný v novembri 1994 na základe výpovede Petra Krylova v kauze Technopol . Výrok hodnotíme ako pravdivý. Na údajnú účasť Michala Kováča ml. upozornil v októbri 1994 Peter Krylov, ktorý si v tom čase odpykával trest vo väzení v Mníchove. Následne v novembri 1994 poskytol Krylov rozhovor pre STV, v ktorom popísal, ako za ním do jeho firmy v Mníchove prišli Marián Kočner, Michal Kováč ml. a Martin Syč-Milý a pri návštevi predstavili podľa jeho slov: "už viac-menej hotový plán tzv. obchodu s Technopolom." Ten mal spočívať v tom, že Technopolu bol ponúknutý obchod s textíliami: " Firma Introcomerce mu poslala vzorky, na základe ktorých sa na príslušnej obchodnej divízii rozhodli realizovať obchod vo výške 2,3 milióna USD. Napriek tomu, že Technopol otvoril v banke účet na vyplatenie týchto peňazí za ponúkaný tovar akreditív bez poistného certifikátu, zodpovedný pracovník z Technopolu vydal Československej obchodnej banke (ktorá na tento nedostatok upozorňovala) príkaz na zaplatenie. Pointa podvodnej operácie spočíva v tom, že po uhradení požadovanej sumy Technopol nedostal tovar, za ktorý zaplatil. Spomínanú ponuku Technopolu navrhla firma Introcomerce. Neskôr vysvitlo, že je falošná." Na základe tejto výpovede vydala mníchovská prokuratúra medzinárodný zatykač na Michala Kováča ml. ako na podozrivého s úmyslom vypočúvania. Tento zatykač obsahoval chybu, nakoľko tvrdil, že Michal Kováč ml. nadväzoval v Technopole potrebné kontakty. Syn bývalého slovenského prezidenta však v Technopole nikdy nepracoval a ani s ním nespolupracoval. Dátum zverejnenia analýzy: 08.03.2017 Naspäť Nahlásiť chybu

Technopol odpykával ponúknutý vydala


Ako je možné, že sa nám zvýšila nezamestnanosť na 8 %? Musím sa spýtať, pretože som si minule vypočul, že všetko funguje, pán redaktor, iba staviam také otázky, že aktuálny údaj hovorí, že 16 000 prevádzok v gastre to vzdalo, sa zatvorilo, a 35 000 ľudí v tejto prevádzke došlo o zamestnanie.

Podľa údajov Ústredia práce, sociálnych vecí a rodiny bola miera evidovanej nezamestnanosti v januári 2021 7,81 percenta a vo februári 7,90 percenta. Robert Fico sa odvolával na správu Viliama Pavlovského a Iniciatívy „ 10 pre gastro”. Tá tvrdí , že kvôli nedostatočnej podpore štátu a pandémii muselo zavrieť hovorí 16 tisíc prevádzok a bez práce ostalo 35-tisíc zamestnancov zo sektoru HoReCa (hotely, reštaurácie, kaviarne). Tvrdenie predsedu Smeru hodnotíme ako pravdivé.

bola tvrdí hovorí


My sme zároveň so schválením daňovej licencii znížili sadzbu na daň z príjmu právnických osôb z 23 na 22 %, čiže pre rok 2014 to už bude nižšia sadzba.

Novela zákona o dani z príjmov, ktorá bola schválená 3. decembra 2013, okrem zavedenia daňovej licencie znižuje aj sadzbu dane z príjmov právnických osôb z 23% na 22%. Toto opatrenie je účinné od 1. januára 2014. Výrok hodnotíme ako pravdivý.

schválená
Schválené
§ 15


Ten dokument (Učiace sa Slovensko, pozn.) má 493 opatrení a odporúčaní (...).

Dokument " Učiace sa Slovensko", ktorý spomína ministerka Martina Lubyová tvorí osem kapitol venujúcich sa rôznym opatreniam a odporúčaniam. Tento materiál ( .pdf ) obsahuje, podľa nášho výpočtu, ktorý vychádzal z číslovania opatrení celkovo 394 opatrení, preto výrok hodnotíme ako nepravdivý. Takmer 260 stranový dokument má predstavovať východisko pre pripravovanú reformu slovenského vzdelávacieho systému od materských škôl až po celoživotné vzdelávanie. Autorský kolektív doň zapracoval aj mnohé z približne 4 000 pripomienok a podnetov, ktoré vzišli zo širokej verejnej diskusie otvorenej na jar tohto roku. Materiál tvorí celkovo osem kapitol respektíve cieľov, ktoré sa venujú analýze súčasnej situácie a návrhom na zmeny v oblastiach Kvalita a dostupnosť výchovy a vzdelávania, Profesia učiteľa, Odborné vzdelávanie a príprava, Riadenie a financovanie regionálneho školstva, Kvalita, otvorenosť a dostupnosť vysokoškolského vzdelávania, Veda, výskum a tvorivé činnosti na vysokých školách, Tretia spoločenská misia vysokých škôl a Riadenie a financovanie vysokého školstva. Tieto ciele sú rozdelené na niekoľko čiastkových opatrení či odporúčaní, ktorých je presne 394 ( .pdf ). V článku Vedeckého kaleidoskópu sa uvádza počet 458. Dátum zverejnenia analýzy: 29.01.2018 Naspäť Nahlásiť chybu

.pdf východisko .pdf článku


Hovorme o tom, že napríklad za čias šafárenia SDKÚ sa museli reálne vrátiť okolo 300 miliónov SK do Bruselu. A musia sa jednoducho vrátiť, pretože boli dovrzané tendre.

Nepodarilo sa nám nájsť informácie, ktoré by potvrdzovali slová Anny Belousovovej. Je pravdou, že aj za čias Dzurindových vlád existovali sporné zmluvy, ktoré EK nepreplatí v plnej miere. O niektorých hovorí článok tu. Potvrdenú informáciu o akú výšku sumy a v prípade ktorých zmlúv a tendrov však nemáme a nedokázal ju identifikovať ani predstaviteľ EK Nicholas Martyn .

Nicholas Martyn


Za najväčší krok doterajších sto dní vlády Ivety Radičovej považujem odmietnutie pôžičky Grécku. To je vec, ktorá už pomaličky zapadla prachom a zaniklo aj to, že to bola predvolebná agenda Slobody a Solidarity práve a tým, že sme túto pôžičku odmietli...

Naozaj pred voľbami strana SaS odmietala „pôžičku“ Grécku a takisto vyzvala NRSR a vládu SR, aby ju neposkytli.

vyzvala


Ale jedno som vždycky sa snažil dostať do povedomia, aby prišlo a aby sa dalo realizovať, to je aby prezident mal legislatívnu moc, aby mohol sám predkladať do Národnej rady zákony.

Ivan Gašparovič hovoril o tom, že by prezident mal mať možnosť predkladať návrhy zákonov napríklad v auguste 2012. Tento svoj názor pripomenul prezident aj vo februári 2014.

hovoril pripomenul


Tak po prvé. Jedna z tých ponúk našich koaličných partnerov, konkrétne od Ivana Mikloša bola, dobre, SAS nech súhlasí s rozšírením eurovalu a za to koalícia ako celok nebude súhlasiť s druhou pôžičkou Grécku. Tým pádom Grécko by skrachovalo tak či tak. Čiže ten samotný náš nesúhlas nespôsobí krach Grécku.

SDKÚ-DS ponúklo riešenie situácie pri eurovale. Má ním byť dohoda koalície, že schváli euroval ako systém, ale o konkrétnom uvoľnení peňazí pre konkrétny štát by koalícia rozhodovala znova s tým, že každá strana by mala právo veta, informovala TASR . Znamená to, že teraz by parlament prijal zvýšenie eurovalu, ale o každej ďalšej pôžičke ktorejkoľvek krajine by znovu museli súhlasiť všetky strany vládnej koalície. Poradca premiérky Ondrej Matej zároveň upresnil, že ak by sa Grécko uchádzalo teraz o peniaze z eurovalu, Slovensko by povedalo nie. Tento návrh SaS odmietlo s odôvodnením, že by sa daný problém len posunul, pretože ak by prišlo na hlasovanie o konkrétnej pôžičke a ostatné koaličné strany by boli za pôžičku, znovu by mohli vydierať SaS so spojením hlasovania o danej pôžičke s hlasovaním o dôvere vlády.

TASR


To presadilo Írsko (princíp čo krajina, to komisár v Európskej komisii, pozn.), pretože bolo dostatočne hrdé, ale aj politicky aktívne, aby do toho vstúpilo aktívne.

Princíp komisára pre každú krajinu prestane platiť v roku 2014. Podľa pôvodného návrhu, mal tento princíp prestať platiť hneď po ratifikácii Lisabonskej zmluvy. Íri si vynútili odklad.

prestane platiť


My schválime (v EP, pozn.) za jeden týždeň viac legislatívy ako Národná rada za dva za tri roky.

Stručný prehľad (doc) legislatívnej činnosti NR SR v VI. volebnom období, pripravený k 14.2.2014, čo predstavovalo 32 zasadnutí, uvádza legislatívnu činnosť NR SR. Počas tohto obdobia bolo schválených celkom 227 zákonov. Jednotlivo za rok 2012 to bolo 83, za rok 2013 to bolo 137 a za 4 zasadnutia v roku 2014 to bolo 7 prijatých zákonov. Na webovej stránke europa.eu sa objavila správa (pdf) s odpoveďami na najčastejšie kladené otázky týkajúce sa Európskeho parlamentu. Táto správa priniesla časť s názvom Parlament v číslach (str.8). V tejto časti bolo rozoberané obdobie rokov 2009-2012. ,,Od júla 2009 do januára 2012 Parlament pozmenil, doplnil a odhlasoval 238 legislatívnych textov". ,,Parlament je pri rozhodovaní o rozpočte a výdavkoch EÚ a tiež pri schvaľovaní účtov EÚ (tzv. „udelenie absolutória“) rovnocenným partnerom členských štátov. V období od júla 2009 do januára 2012 Parlament prijal 98 takýchto rozhodnutí." ,,Okrem legislatívnych rozhodnutí a rozhodnutí týkajúcich sa rozpočtu Parlament schválil 258 iniciatívnych správ a 281 uznesení". ,,V období od júla 2009 do januára 2012 poslanci na plenárnych zasadnutiach schválili celkovo 380 legislatívnych dokumentov." ,,Parlamentné výbory a politické skupiny poslancov EP predložili na plenárnych zasadnutiach 13.398 pozmeňujúcich a doplňujúcich návrhov, z ktorých bolo 6.633 pozmeňovacích návrhov schválených". Aj v prípade, pokiaľ by sme všetky tieto čísla sčítali a považovali za "legislatívu" (čo by pravdepodobne predstavovalo širšiu definíciu ako tá využitá pre NR SR), v sumáre sa nebude jednať o číslo, ktoré by sedelo s tým Vladimíra Maňku. V sumáre sa jedná o číslo 7630 prijatých legislatívnych dokumentov za obdobie júl 2009-január 2013, čo predstavuje 31 mesiacov. Naopak za obdobie rokov apríl 2012-január2014, čo predstavuje 22 mesiacov, bolo na SR schválených 227 legislatívnych rozhodnutí.

prehľad správa


Sme (BSK, pozn.) štatisticky najbohatším regiónom z hľadiska Slovenska aj EÚ, sme tretí v poradí.

Z údajov Indexu regionálnej konkurencieschopnosti 2016, ktorého autorom je Európska komisia vyplýva, že pre rok 2016 je Bratislavský samosprávny kraj (BSK) 3. najbohatším regiónom podľa ukazovateľa Hrubého domáceho produkutu (HDP). Je teda očividné, že cez optiku tvorby HDP BSK predbehol aj ostatné slovenské regióny, a je teda najbohaším regiónom na Slovensku. Výrok hodnotíme ako pravdivý.

parity kúpnej sily.
.pdf
centralizáciou
.pdf
Trendu
UniCredit Bank


Ak sa nemýlim, tak dnes som najdlhšie slúžiaci slovenský premiér...

Robertovi Ficovi v súčasnosti plynie celkovo tretie funkčné obdobie na poste premiéra, je tak najdlhšie slúžiaci premiér v ére samostatného Slovenska. Výrok hodnotíme ako pravdivý.

30. októbra 1998 do 15. októbra 2002
16. októbra 2002 do 4. júla 2006
1. januára 1993 do 15. marca 1994
13. decembra 1994 do 30. októbra 1998
9. júla 2010 do 4. apríla 2012
16. marca 1994 do 13. decembra 1994


…čo spomínal pán minister, exminister Kaliňák v relácii, že pán prezident má mať previerku na dôverné. To je nepravda, to je absolútna lož, pretože na základe môjho rozkazu aj prezident policajného zboru musí mať previerku na prísne tajné, čiže pán minister, exminister Kaliňák znovu proste sa dopúšťa neprávd, klamstiev.

Podľa vlastných slov J. Spišiaka , si o previerku doteraz nepožiadal, kvôli nedostatku času a aby vedel presne zdokumentovať svoje majetkové pomery. Navyše denník Pravda priniesol informáciu , ktorá hovorí, že od nového roka práve naopak, nebude policajný prezident potrebovať bezpečnostnú previerku.

J. Spišiaka
denník Pravda priniesol informáciu


Ďalej v tomto období štyroch rokov napriek tomu, že sme venovali veľkú pomoc poľnohospodárstva nielen rezortu, celému vidieku, sme sa dostali do situácie, keď v dôsledku tlaku Európy klesli ceny niektorých produktov a tržby išli o 10 miliárd nižšie ako obvykle.

Tržby šli dole o približne deväť miliárd korún, poľnohospodári hovoria o 280 až 300 miliónoch eur, dôvodom je však „ slabšie speňažovanie agrokomodít “.

poľnohospodári


Tak preboha kde bol on (Andrej Kiska, pozn.), keď sa stala tá vražda prvý týždeň? Bol na lyžovačke v Rakúsku.

Podobný výrok Demagog.SK overoval u Roberta Fica 29. apríla 2018. Novinár Ján Kuciak a jeho snúbenica Martina Kušnírová boli zavraždení 21. februára 2018. Ich telá polícia našla 25. februára. Prezident Andrej Kiska bol v tom čase na týždňovej lyžovačke v rakúskom meste Innsbruck. Aj keď sa v čase zverejnenia prípadu vraždy Kiska na Slovensku nenachádzal, " úprimnú sústrasť príbuzným, priateľom, známym a kolegom Jána Kuciaka a Martiny Kušnírovej " vyjadril na svojom facebookovom profile 26. februára 2018. Na Slovensko sa Kiska podľa denníka vrátil 2. marca 2018. Ešte v ten istý deň sa zúčastnil spomienkového pochodu pre Kuciaka a Kušnírovú v Bratislave. O dva dni neskôr, 4. marca 2018, podal Kiska v súvislosti s vraždou vyhlásenie , v ktorom vyjadril, že riešenie aktuálnej politickej krízy na Slovensku vidí buď zásadnou rekonštrukciou vlády alebo predčasnými parlamentnými voľbami. Vzhľadom na trvanie pobytu prezidenta Kisku na dovolenke v Rakúsku hodnotíme výrok ako pravdivý. Kiska svoju neskorú reakciu na vraždu vysvetlil v rozhovore pre aktuality.sk tým, že situáciu sledoval a čakal na kroky, ktoré urobí vláda: "Bol som asi štyri hodiny od Bratislavy v Rakúsku s rodinou a deťmi na dlho plánovanej lyžovačke. Hneď od začiatku som mal hodinové telefonáty, riešil som, čo sa deje a ako reaguje vláda. Čakal som, ako sa situácia vyvinie. Neustále však narastalo moje sklamanie z reakcie vládnej moci. Vtedy som povedal rodine: balíme a ideme domov. Do toho času som skutočne očakával, že urobia kroky, ktoré však nenastali." Dátum zverejnenia analýzy: 18.06.2018 Naspäť Nahlásiť chybu

Fica lyžovačke spomienkového vyhlásenie rozhovore


A medziročne medzi rokmi 2012 a 2011 sme vybudovali až 1800 lôžok (v cestovnom ruchu, pozn.) v našom kraji.

Vladimír Maňka hovorí pravdu, pretože počet lôžok v cestovnom ruchu sa v BBSK zvýšil približne o 1800. Podľa Štatistického úradu SR bolo v ubytovacích zariadeniach v rámci BBSK v roku 2011 k dispozícií 7 040 izieb s 18 523 lôžkami. V roku 2012 to bolo 7 725 izieb s 20 326 lôžkami. Celkovo teda nárast o 1803 lôžok. (Overenie a odôvodnenie výroku bolo zmenené 7. novembra 2013 na základe reakcie Vladimíra Maňku, ktorý nás upozornil na nesprávne pochopené tvrdenie. Nevyjadroval sa totiž k lôžkam v zdravotníctve, ale v cestovnom ruchu. Pravdivostná hodnota výroku bola preto zmenená z nepravda na pravda). Dátum zverejnenia analýzy: 30.10.2013 Naspäť Nahlásiť chybu


...ešte za minulý rok ohľadne deficitu ste zavádzali (Ficova vláda, pozn.). Za minulý rok. 7,8%.

Deficit za minulý rok je podľa Eurostatu 6,8%.

Eurostatu


On (exminister I. Mikloš, pozn.) v podstate realokoval z kapitoly školstva vyše 40 miliónov eur do miezd, to znamená, zastavil účinnosť zákona o vakcinácii učiteľov, zastavil im účinnosť zákona o rekondičných pobytoch, premiestnili tie peniaze do miezd.

Výrok P. Kažimíra hodnotíme ako zavádzanie, keďže vláda I. Radičovej zastavila iba ustanovenie o rekondičných pobytoch. Vakcináciu učiteľov nezastavila, ale len obmedzila. Jednotlivé ukazovatele kapitoly Ministerstva školstva mám kvôli nedostatočnej detailnosti neumožňujú analyzovať realokáciu prostriedkov. Podľa analytika INESS však išlo o celkovo 19 miliónov eur a nie 40 mil. eur, ako tvrdí P. Kažimír.

Pôvodný Zákon o pedagogických zamestnancoch a odborných zamestnancoch (. pdf ) zaručoval (§ 53) pedagógom úhradu preukázaných nákladov súvisiacich s rekondičným pobytom alebo liečebným pobytom v rámci kúpeľnej starostlivosti. Tieto rekondičné či liečebné pobyty pre pedagogických zamestnancov a odborných zamestnancov boli zrušené resp. vypustené z príslušného § 53 počas vlády Ivety Radičovej Zákonom č. 390/2011 Z. z., ktorým sa mení a dopĺňa Zákon č. 317/2009 o pedagogických zamestnancoch a odborných zamestnancoch.

V oblasti vakcinácie učiteľov a odborných zamestnancov pôvodný Zákon o pedagogických zamestnancoch a odborných zamestnancoch (.pdf) zaručoval:

Novela Zákona o pedagogických zamestnancoch , ktorú prijala vláda I. Radičovej nepriznáva vakcíny všetkým pedagogickým zamestnancom a odborným zamestnancom, ale iba tým, ktorí pracujú v škole či v školskom zariadení, ktoré navštevuje najmenej 50 % detí alebo žiakov zo sociálne znevýhodneného prostredia

§ 53

"Zamestnávateľ uhradí pedagogickému zamestnancovi a odbornému zamestnancovi školy alebo školského zariadenia, ktorú navštevuje najmenej 50 % detí alebo žiakov zo sociálne znevýhodneného prostredia z celkového počtu navštevujúcich detí alebo žiakov k 15. septembru začínajúceho školského roka,"

Podľa Radovana Ďuranu, analytika Inštitútu ekonomických a spoločenských analýz prinesie obmedzenie vakcinácie a rekondičných pobytov v školstve 19,1 mil. eur .

Akluálne.sk , (10. augusta, 2011)

"Odborári zdôrazňujú, že ide skôr o kozmetickú úpravu ako o skutočné navýšenie miezd. "Nie je to zvýšenie taríf, ide len o preklasifikovanie," zhodnotil pre Aktuálne.sk Jozef Lužák, podpredseda Odborového zväzu pracovníkov školstva a vedy. Peniaze na platy totiž vezmú z rekondičných pobytov, na ktoré by mali učitelia právo podľa zákona, ktorý prijala ešte bývala garnitúra, od nového roka. Takisto sa zoseká aj v preplácaní očkovania."

Rovnako televízia TA3 uvádza, že zvýšenie platov učiteľov pôjde na úkor rekondičných pobytov pre učiteľov. Porovnaním rozpočtov kapitoly Ministerstva školstva SR za roky 2011 a 2012 je medzi mzdami zamestnancov rozdiel vo výške cca. 3,8 mil.

Jednotlivé ukazovatele kapitoly Ministerstva školstva za roky 2011 a 2012 mám kvôli nedostatočnej detailnosti neumožňujú analyzovať realokáciu prostriedkov na vakcináciu a zrušenie rekondičných a liečebných pobytov.

pdf

Zákonom

19,1 mil. eur

Akluálne.sk


My sme prepadli len za posledný rok o trinásť miest.

ako je už uvedené vyššie, prepadli sme o 13 miest.


Ja sa stotožňujem s rozhodnutím prezidenta, ktoré v súlade s rozhodnutím Ústavného súdu vo veci výkladu Ústavy uviedlo, že prezident Slovenskej republiky môže mať aj subjektívne dôvody, pre ktoré doktora Čentéša nevymenuje.

Z rozhodnutia Ústavného súdu vyplýva, že prezident pri vymenúvaní generálneho prokurátora neposudzuje len zákonné dôvody, ale aj závažné dôvody vzťahujúce sa na osobu kandidáta. Róbert Madej sa označením prezidentových právomocí nevymenovať GP kvôli subjektívnym dôvodom, dopúšťa zavádzania, pretože význam slova subjektívny je nielen týkajúci sa subjektu, ale aj zaujatý, nevecný, jednostranný postoj. Dôvody nevymenovania však nemôžu byť nevecné, či svojvoľné, ale naopak riadne zdôvodnené. Používať v tomto prípade prívlastok subjektívne dôvody, je zavádzajúce. Ani samotné rozhodnutie ÚS nepoužíva spojenie "subjektívne dôvody". Róbert Madej vychádza z rozhodnutia Ústavného súdu SR zo dňa 24. októbra 2012, ktoré sa zaoberalo právomocami prezidenta SR, v otázke vymenovania generálneho prokurátora. Okrem nesplnenia predpokladov kandidáta, prezident môže nevymenovať kandidáta z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu. "Nevymenovať kandidáta môže len z dôvodu, že nespĺňa zákonné predpoklady na vymenovanie, alebo z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu spôsobom neznižujúcim vážnosť ústavnej funkcie alebo celého orgánu, ktorého má byť táto osoba vrcholným predstaviteľom, alebo spôsobom, ktorý nebude v rozpore so samotným poslaním tohto orgánu, ak by v dôsledku tejto skutočnosti mohol byť narušený riadny chod ústavných orgánov (čl. 101 ods. 1 druhá veta Ústavy Slovenskej republiky). Prezident uvedie dôvody nevymenovania, pričom tieto nesmú byť svojvoľné." V bode 46 výkladu predmetných ustanovení sa uvádza: "Rozsah jeho uváženia (prezidenta SR, pozn.) síce presahuje posúdenie toho, či kandidát , ktorého prezidentovi navrhla národná rada, spĺňa zákonom stanovené podmienky , akékoľvek ďalšie dôvody, pre ktoré by sa prezident rozhodol nevymenovať ho, však musia obstáť práve s ohľadom na jeho povinnosť zabezpečovať riadny chod ústavných orgánov. ...Tieto skutočnosti pritom nemusia spočívať iba v určitom autoritatívnym spôsobom konštatovanom porušení právnej povinnosti , v žiadnom prípade však nesmú byť prejavom svojvôle..." Dátum zverejnenia analýzy: 18.02.2013 Naspäť Nahlásiť chybu

subjektívny
rozhodnutia Ústavného súdu


Na Slovensku máme 30 pacientov na jednu zdravotnú sestru. Na jedného utečenca máme 165 policajtov.

Výrok Igora Matoviča obsahuje dve porovnania, preto sa pozrieme na prvú aj na druhú vetu zvlášť. Z výroku nevyplýva, odkiaľ informácie čerpal alebo na čo odkazuje. Národné centrum zdravotníckych informácií vydalo správu o stave zdravotníctva so štatistikami, pričom údaje z tohto dokumentu potvrdzujú Matovičove tvrdenia. Druhá časť jeho výroku je problematickejšia, lebo nie je jasné, ako treba interpretovať pojem "utečenci" v tomto kontexte. Výrok Igora Matoviča hodnotíme ako zavádzajúci napriek tomu, že údaje z prvej časti sú správne. Druhá časť jeho tvrdenia je príliš všeobecná a nemožno z nej presne určiť, koho myslel a koľkých ľudí myslel, keď hovoril o utečenecoch. Nenašli sme žiadne správy alebo zdroje, ktoré by potvrdzovali druhú časť tohoto tvrdenia. V prvých dňoch nového roka sa objavila správa v médiách ( dennikN , TASR ), ktorá sa týkala zistení Národného centra zdravotníckych informácií (NCZI) prezentovaných v dokumente Zdravotníctvo Slovenskej republiky v číslach 2013 (.pdf). Táto správa predkladá najnovšie štatistiky z oblasti zdravotníctva, medzi inými v nej nájdeme aj počet zdravotníckych pracovníkov a počet zdravotných sestier ( .pdf , s. 12 ). V roku 2013 bol počet zdravotných sestier 31 128, počet pôrodných asistentiek 1 775. Správa ďalej obsahuje aj štatistiky ohľadom obsadenosti lôžok v nemocniciach a počet hospitalizovaných pacientov v daných rokoch. Počet hospitalizovaných v roku 2013 klesol oproti roku 2012, vtedy bolo toto číslo 1 007 182. V roku 2013 počet hospitalizovaných nedosiahol milión, celkovo došlo k 986 497 hospitalizácií. Z týchto údajov vyplýva, že na jednu zdravotnú sestru padne približne 32 pacientov (ak počítame aj s pôrodnými asistentkami, tak približne 30 pacientov). Nevieme isto, odkiaľ Igor Matovič čerpal informácie, ale pravdivosť prvej vety jeho výroku potvrdila táto správa NCZI. V poslednej dobe v spoločnosti rezonuje plánované zvýšenie počtu príslušníkov policajného zboru. Vláda SR 3. novembra schválila Návrh na zvýšenie počtu miest príslušníkov Policajného zboru a miest zamestnancov Ministerstva vnútra Slovenskej republiky. Vlastný materiál tohoto návrhu uvádza, že na rok 2016 bol schválený počet policajtov 23 047. Na rokovaní vlády dňa 16. decembra bol schválený ďalší návrh na zvýšenie počtu policajtov, a to v období od 2016 do 2018 o 2500 osôb. Od 1. januára 2016 to znamená navýšenie počtu policajtov o 800. Toto posledné opatrenie bolo predkladané ako protiteroristické opatrenie, navýšenie počtu policajtov malo byť aj reakciou na tragické udalosti z Paríža. Rozhodnutie vlády bolo značne kritizované (dennikN.blog , Ľubomír Galko pre Expres) v tom ohľade, že takto sa vytvára zo Slovenska policajný štát. Z výroku Igora Matoviča vôbec nie je jasné, koho si predstavuje pod pojmom "utečenci", o koľkých ľuďoch vôbec takto hovorí. Existuje niekoľko možných interpretácií. Môže týmto myslieť počet migrantov, ktorých dostalo Slovensko pri povinnom prerozdelení (.pdf) utečencov v septembri- ide o celkovo 802 osôb. Takisto je možné, že uvažuje len utečencov, ktorí prichádzali do utečneckého tábora do Gabčíkova (14. októbra tam bolo 429 ľudí podľa Ministerstva vnútra ) a kresťanské rodiny, celkovo 149 ľudí, ktorí prišli na Slovensko v decembri. Ďalšia možnosť je, že Igor Matovič myslel len ľudí, ktorí v tomto roku požiadali o azyl (169), alebo dostali azyl (8) - údaje od Ministerstva vnútra . Ak teda berieme počet policajtov už aj s navýšením na rok 2016, tzn. 23 847, potom pri počte, ktoré bolo pridelené kvótami Slovensku na jedného utečenca vychádza približne 30 policajtov. Radovo podobné číslo k uvedenému vychádza, ak uvažujeme kresťanov, ktorí v decembri prišli na Slovensko, potom vyjde na jedného utečenca približne 160 policajtov, prípadne, ak uvažujeme žiadateľov o azyl. V tomto prípade vyjde na jedného utečenca približne 141 policajtov. Označujeme výrok Igora Matoviča za zavádzanie napriek tomu, že údaje z prvej časti sú správne. Druhá časť jeho tvrdenia je príliš všeobecná a nemožno z nej presne určiť, koho myslel a koľkých ľudí myslel, keď hovoril o utečenecoch. Aj po preskúmaní rôznych interpretácií jeho tvrdenia nie je jasné, ako to myslel. Nenašli sme žiadne správy alebo zdroje, ktoré by potvrdzovali druhú časť tohoto tvrdenia.

dennikN

TASR

.pdf

Návrh

Vlastný materiál

rokovaní vlády

(dennikN.blog

Ľubomír Galko

povinnom prerozdelení

Ministerstva vnútra

prišli na Slovensko

Ministerstva vnútra


V Rakúsku je napr. najvyšší nárast nezamestnanosti od druhej svetovej vojny.

V apríli 2020 dosiahla nezamestnanosť v Rakúsku 12,8 percenta, čo je oproti minulému roku nárast o 5,5 percentuálneho bodu. Počet nezamestnaných osôb stúpol v marci o viac ako 65 percent. To je najväčší nárast od Druhej svetovej vojny. Tvrdenie Milana Krajniaka hodnotíme ako pravdivé.

dosiahla je


...roky navrhujeme (KDH, pozn.) takzvané žlté školské autobusy.

Výrok hodnotíme ako pravdivý. Strana KDH prvýkrát navrhla zavedenie žltých školských autobusov v roku 2008. V roku 2008 poslanec NRSR Martin Fronc (KDH) predložil návrh zákona o zavedení žltých školských autobusov. Tento návrh bol však zamietnutý. Vo februári 2009 opätovne neprešiel návrh Martina Fronca o zavedení žltých školských autobusov. Žlté školské autobusy by slúžili na prepravu detí do školy a domov ako aj na prepravu v rámci školských aktivít mimo vyučovania. Špeciálne žlté autobusy by tiež predstavovali bezpečnosť detí a taktiež by deti v školskom autobuse neboli vystavené nevhodnému správaniu či vulgárnym slovným prejavom ako je tomu tak v prostriedkoch verejnej dopravy. V septembri 2009 parlament tretíkrát neschválil návrh zákona o zavedení žltých školských autobusov. S návrhom zákona nesúhlasil ani bývalý minister školstva Ján Mikolaj (SNS), ktorý najväčší problém videl najmä v otázke financovania školských autobusov. Zavedením žltých školských autobusov počas 5-ročného obdobia by zo štátneho rozpočtu odišlo 35 mil. eur a z rozpočtov územných samospráv by išlo o sumu 17,5 mil. eur.

V roku 2008
Vo februári 2009
Žlté školské autobusy
V septembri 2009
Ján Mikolaj


Vznikol materiál, ktorý sa skladá z viac ako 100 jednotlivých projektov. Pri tvorbe tohto dokumentu boli (podnikatelia, pozn.) veľmi konštruktívni a s nimi sme vlastne vytvorili tento dokument, ktorý predtým spolupracovali na ňom všetky rezorty, čiže je to taký prierezový materiál.

Balíček opatrení pod názvom Opatrenia v hospodárskej politike na podporu hospodárskeho rastu , ktoré majú pomôcť konsolidovať verejné financie a naštartovať slovenskú ekonomiku k novému rastu, obsahuje vyše 100 opatrení. Je však potrebné upozorniť, že len 97 opatrení je finančne krytých. Ostatné opatrenia sú v tzv. "zásobníku" a nie sú finančne kryté a predstavujú v rokoch 2013 a 2014 dodatočné požiadavky na zdroje štátneho rozpočtu. Pri tvorbe tohto balíčka boli cez pripomienkové konanie zapojené všetky rezorty. Do pripomienkového konania bola zapojené aj podnikateľské subjekty aj odborový zväzy. Do tvorby tohto balíčka boli prizvaní viacerí aktéri od odborov, zástupcov SAV a cirkvi, živnostníkov a podnikateľov.

pripomienkové konanie
Materiál
prizvaní
Článok


Tam ma vyrušuje jedna kapitola v príjmoch (rozpočtu mesta, pozn.), kde vysoko prekračujeme príjem pokút.

Rozpočet (.pdf, s. 2) mesta Nitra na rok 2014 predpokladal v príjmoch na pokutách okolo 307 tisíc eur. V roku 2013 bolo na pokutách vybraných 270 tis eur. Podľa plnenia rozpočtu (.pdf, s. 20) v príjme pokút je do 30. júna 2014 naplnený na 48, 6%, čo znamená, že do konca roka je oproti roku 2013 príjem pokút značne prekročený. Výrok preto hodnotíme ako pravdivý. Vysoké prekračovanie pokút je zdôvodnené tým, že sa 17. októbra 2013 na zasadnutí (.pdf) schválilo zavedenie parkovného v meste Nitra.

Rozpočet
plnenia rozpočtu
zasadnutí